title: Veli Kustaa Simelius

text: Veli Kustaa (V. K.) Simelius (7. lokakuuta 1877 Haukipudas – 12. tammikuuta 1934 Oulu) oli suomalainen pankinjohtaja ja kokoomuksen kansanedustaja.


title: Veli Kustaa Simelius

text: Simeliuksen vanhemmat olivat kruununnimismies Jaakko Simelius ja Matilda Amanda Slottsberg. Hän pääsi ylioppilaaksi Oulun lyseosta 1896 ja suoritti Helsingin yliopistossa ylemmän hallintotutkinnon 1900 ja oikeustutkinnon 1905. Simelius sai varatuomarin arvon 1909.


title: Veli Kustaa Simelius

text: Simelius toimi Suomen senaatin talousosaston ylimääräisenä kopistina 1900–1902 ja kouluhallituksessa apulaiskamreerina 1902–1907 ja kamreerina 1907–1910. Hän oli Pohjoismaiden Osakepankin Kouvolan konttorin esimiehenä 1910, Pohjoismaiden Osakepankin Tampereen konttorin toisena johtajana 1910–1916, Pohjoismaiden Osakepankin Oulun konttorin johtajaan 1916–1919 sekä Pohjolan Osakepankin toimitusjohtajana 1919–1934. Simelius oli myös Ranskan konsulina Oulussa ja hän toimi lisäksi eduskunnan suuren valiokunnan sihteerinä 1907–1909.


title: Veli Kustaa Simelius

text: Simelius oli kansanedustajana 1922–1924 edustaen Oulun läänin eteläistä vaalipiiriä. Simelius oli presidentin valitsijamiehenä vuosien 1925 ja 1931 presidentinvaaleissa. Hän oli myös Tampereen kaupunginvaltuuston jäsenenä ja Oulun kaupunginvaltuuston puheenjohtajana ja Oulun rahatoimikamarin jäsenenä.


title: Veli Kustaa Simelius

text: Veli Kustaa Simelius oli naimisissa vuodesta 1902 Elsa Irene Haapasen (k. 1934) kanssa.


title: Aruba kesäolympialaisissa 2012

text: Aruba osallistui Lontoon olympialaisiin 2012 joukkueella, johon kuului neljä urheilijaa kolmesta eri lajista. Lipunkantajana avajaisissa toimi uimari Jemal Le Grand ja päättäjäisissä judoka Jayme Mata.


title: Jussi Tirkkonen

text: Johannes (Juho, Jussi) Tirkkonen (24. kesäkuuta 1883 Kaavi – 14. huhtikuuta 1934 Joensuu) oli suomalainen räätäli, näyttämönjohtaja ja sosialidemokraattien kansanedustaja.


title: Jussi Tirkkonen

text: Tirkkosen vanhemmat olivat torppari Paavo Tirkkonen ja Vilhelmiina Heikkinen. Hän oli räätälinä Kuopiossa, Joensuussa ja Kaavilla. Tirkkonen oli Kuopion läänin itäisen vaalipiirin sosiaalidemokraattien puhujana ja hän toimi työväennäyttämöiden johtajana eri paikkakunnilla.


title: Jussi Tirkkonen

text: Tirkkonen oli kansanedustajana huhtikuun alusta 1917 syyskuun lopulle 1918 edustaen Kuopion läänin itäistä vaalipiiriä.


title: Jussi Tirkkonen

text: Jussi Tirkkonen oli naimisissa vuodesta 1910 Saimi Emilia Kinnusen kanssa.


title: Aruba kesäolympialaisissa 2008

text: Aruba osallistui Pekingin olympialaisiin 2008 historiansa pienimmällä joukkueella; mukana oli vain kaksi arubalaista urheilijaa. Lipunkantajana avajaisissa toimi judoka Fiderd Vis ja päättäjäisissä uimari Jan Roodzant.


title: Viljo Kilpeläinen

text: Viljo Oskari Kilpeläinen (15. elokuuta 1906 Pudasjärvi – 12. toukokuuta 1937 Kemi) oli suomalainen koneenhoitaja, piirisihteeri ja sosialidemokraattien kansanedustaja.


title: Viljo Kilpeläinen

text: Kilpeläisen äiti oli itsellinen Matilda Kilpeläinen. Hän kävi kansakoulun ja vuonna 1931 Työväen akatemian. Kilpeläinen työskenteli maa-, metsä- ja uittotöissä, sahatyömiehenä, selluloosatehtaan työmiehenä ja koneenhoitajana. Hän oli Oulun läänin pohjoisen vaalipiirin sosiaalidemokraattien puhujana ja hän toimi piirisihteerinä Kemissä.


title: Viljo Kilpeläinen

text: Kilpeläinen oli kansanedustajana syyskuun alusta 1936 toukokuulle 1937 edustaen Oulun läänin pohjoista vaalipiiriä. Hän kuoli kesken edustajakautensa ja hänen tilalleen eduskuntaan tuli sosialidemokraattien Hjalmar Lindqvist. Kilpeläinen oli myös presidentin valitsijamiehenä vuoden 1937 presidentinvaaleissa.


title: Viljo Kilpeläinen

text: Viljo Kilpeläinen oli naimisissa vuodesta 1937 Tyyne Elina Ketosen kanssa.


title: Kovat piipussa (televisiosarja)

text: Kovat piipussa () on yhdysvaltalainen tositelevisiosarja, jossa seurataan Haydenin ja hänen apulaisensa kun kunnostavat, testaavat ja mukauttavat erilaisia aseita. Sarjan esittäminen alkoi yhdysvaltalaisella Discovery-kanavalla 26. tammikuuta 2011. Suomessa sarjan esittäminen alkoi Kutonen-kanavalla 18. elokuuta 2014.


title: Portogruaro

text: Portogruaro on kunta Pohjois-Italiassa Venetsian metropolikaupunki Veneton alueella.


title: Portogruaro

text: Portogruaron historia ulottuu vuoteen 1140, jolloin Concordia Sagittarian piispa Gervino antoi muutamalle portolanille (= sataman asukas) tontin Lemenejoen varrelta. Kaupunki sijaitsi Venetsian ja Itävallan välisellä kauppareitillä, mikä auttoi kaupungin kehittymisessä. Tästä ajasta on kaupungissa useita goottilais-, venetsialais- ja renessanssipalatseja. Kaupungin muurissa on ollut aikanaan viisi porttia. Porteista on yhä jäljellä kolme: Porta Santa Agnese, Porta San Giovanni ja Porta San Gottargo.


title: Portogruaro

text: Kaupungin nähtävyyksiä on arkeologinen museo "Museo Nazionale Concordiese", jossa on esillä lähiseudun arkeologisia löytöjä.


title: Kaarlo Anttila

text: Kaarlo Santeri Anttila (12. helmikuuta 1874 Kurikka – 1. heinäkuuta 1962 Kurikka) oli suomalainen maanviljelijä, kauppias ja kokoomuksen kansanedustaja.


title: Kaarlo Anttila

text: Anttilan vanhemmat olivat torppari Sameli Anttila ja Kreeta Liisa Birling. Hän kävi kansakoulun ja toimi kauppa-apulaisena ja sivuliikkeen hoitajana Kurikassa 1891–1895 sekä sivuliikkeen hoitajana Vaasassa 1895–1896. Anttilalla oli vuodesta 1897 alkaen oma kauppaliike Kurikassa jota hän piti noin 50 vuoden ajan. Hän toimi myös maanviljelijänä Kurikassa. Lisäksi Anttila oli lautamiehenä yli 40 vuoden ajan ja hän sai herastuomarin arvon 1935.


title: Kaarlo Anttila

text: Anttila oli kansanedustajana 1930–1933 edustaen Vaasan läänin eteläistä vaalipiiriä. Hän oli Kurikan kunnanvaltuuston varapuheenjohtajana ja kirkolliskokousedustajana.


title: Kaarlo Anttila

text: Kaarlo Anttila oli naimisissa vuodesta 1897 Matilda Adolfiina Ala-Äijälän kanssa.


title: Cole Younger

text: Thomas Coleman ”Cole” Younger (15. tammikuuta 1844 Jacksonin piirikunta, Missouri – 21. maaliskuuta 1916 Lee’s Summit, Missouri) oli yhdysvaltalainen rikollinen ja villin lännen henkilö, joka kuului James–Younger-jengiin. Hän oli vanhin Youngerin veljeksistä (Cole, Jim, John ja Bob). Younger oli muun muassa osallisena useassa pankkiryöstössä yhdessä Jesse Jamesin ja tämän veljien sekä omien veljiensä kanssa. Myöhemmin hän katui tekojaan ja ryhtyi saarnamieheksi.


title: Cole Younger

text: Cole Younger syntyi Youngerin perheen maatilalla. Hänen isänsä oli vauras maanviljelijä Henry Washington Younger. Cole oli perheen yhteensä neljästätoista lapsesta seitsemäs. Hän kuoli vuonna 1916, vuosi Frank Jamesin kuoleman jälkeen.


title: Huima konttihuutokauppa

text: Huima konttihuutokauppa () on yhdysvaltalainen tositelevisiosarja, jossa käydään huutokauppaa noutamatta jääneistä rahtikonteista ja niiden sisällöstä. Sarja alkoi yhdysvaltalaisella TruTV-kanavalla 13. tammikuuta 2013. Suomessa sarjan esittäminen alkoi Jim-kanavalla 15. marraskuuta 2013.


title: Bermuda kesäolympialaisissa 2012

text: Bermuda osallistui Lontoon olympialaisiin 2012 joukkueella, johon kuului kahdeksan urheilijaa viidestä eri lajista. Lipunkantajana avajaisissa toimi purjehtija Alexander Kirkland ja päättäjäisissä triathlonisti Flora Duffy.


title: Flora Duffy

text: Flora Duffy (s. 30 syyskuuta 1987 Paget Parish, Bermuda) on bermudalainen 1,64 metriä pitkä ja 58 kg painava triathlonisti, joka on osallistunut kolmiin olympialaisiin, viimeisimpänä Rio de Janeiron olympialaisiin 2016, joissa hän sijoittui kahdeksanneksi jääden noin kaksi minuuttia voittajalle.


title: Leave Before the Lights Come On

text: Leave Before the Lights Come On on englantilaisen indie rock -yhtye Arctic Monkeysin kappale. Se julkaistiin singlenä 14. elokuuta 2006. Kappale ei kuitenkaan sisältynyt yhtyeen debyyttialbumiin "Whatever People Say I Am, That's What I'm Not".


title: Leave Before the Lights Come On

text: Single julkaistiin CD:nä ja 7 tuuman vinyylilevynä


title: Leave Before the Lights Come On

text: Kappaleen musiikkivideo julkaistiin yhtyeen nettisivuilla 3. elokuuta 2006. John Hardwickin ohjaama video on kuvattu Sheffieldissä, Englannissa.


title: Juliet Cuthbert

text: Juliet Jean Cuthbert (s. 9. huhtikuuta 1964) on aktiiviuransa päättänyt jamaikalainen pikajuoksija ja olympiamitalisti.


title: Juliet Cuthbert

text: Cuthbert edusti Jamaikaa olympialaisissa neljä kertaa, vuosina 1984, 1988, 1992 ja 1996. Vuonna 1984 Los Angelesissa hän selviytyi 100 metrin juoksussa välieriin ja oli mukana pikaviestissä kahdeksanneksi sijoittuneessa Jamaikan joukkueessa. 1988 Soulissa Cuthbert oli 100 metrillä seitsemäs, viestissä Jamaika jäi ulos finaalista. Vuonna 1992 Barcelonassa hän otti hopeaa sekä 100 että 200 metrin juoksussa ja oli mukana myös viestissä, joka päättyi Jamaikan osalta keskeytykseen finaalissa. Vuoden 1996 olympialaisissa Atlantassa Cuthbert oli 200 metrillä seitsemäs, 100 metrillä välierissä sekä mukana voittamassa pronssia Jamaikan pikaviestijoukkueen mukana.


title: Juliet Cuthbert

text: Olympiamitaleiden lisäksi Cuthbert saavutti urallaan neljä mitalia pikaviestissä MM-kisoista. Hän voitti kultaa Tokiossa 1991, hopeaa Göteborgissa 1995 ja Ateenassa 1997 sekä pronssia Helsingissä 1983.


title: Juliet Cuthbert

text: Cuthbert juoksi ennätyksensä sekä 100 että 200 metrillä vuonna 1992. Hänen 100 metrin ennätyksensä on 10,83 ja 200 metrin ennätyksensä 21,75.


title: Toini Voipio

text: Toini Voipio, sukunimi aik. "Åkerman" (23. toukokuuta 1878 Viipuri – 2. huhtikuuta 1937 Riihimäki) oli suomalainen oppikoulun lehtori ja rehtori ja suomalaisen puolueen kansanedustaja.


title: Toini Voipio

text: Toini Voipion vanhemmat olivat Turun hovioikeuden presidentti Daniel Woldemar Åkerman ja Emma Henrika Perander. Hän pääsi ylioppilaaksi Helsingin suomalaisesta yhteiskoulusta 1897 ja valmistui filosofan kandidaatiksi 1902.


title: Toini Voipio

text: Voipio toimi Hämeenlinnan suomalaisen yhteiskoulun suomen kielen ja historian opettajana ja koulun johtajana 1904–1908, Tampereen tyttökoulun suomen kielen ja historian nuorempana lehtorina ja koulun rehtorina 1908–1932 sekä vuodesta 1932 Riihimäen yhteislyseon suomen kielen vanhempana lehtorina.


title: Toini Voipio

text: Voipio oli kansanedustajana 1909–1910 edustaen Hämeen läänin pohjoista vaalipiiriä. Hän oli myös Tampereen kaupunginvaltuuston jäsenenä.


title: Bermuda kesäolympialaisissa 2008

text: Bermuda osallistui Pekingin olympialaisiin 2008 kuuden urheilijan joukkueella. Lipunkantajana avajaisissa toimi ratsastaja Jillian Terceira.


title: Danuta Kozák

text: Danuta Kozák (s. 11. tammikuuta 1987 Budapest) on unkarilainen ratamelonnan olympiavoittaja, maailmanmestari ja Euroopan-mestari. 168 senttimetriä pitkä ja 63 kilogrammaa painava Kozák aloitti melonnan yhdeksänvuotiaana. Hän edustaa Ujpesti TE:tä ja hänen valmentajanaan toimii Botond Storcz.


title: Danuta Kozák

text: Kozák saavutti hopeaa kajakkinelikoiden 500 metriltä vuoden 2008 kesäolympialaisista Pekingistä. Vuoden 2012 kesäolympialaisista Lontoosta hän saavutti kultaa kajakkiyksiköiden ja -nelikoiden 500 metriltä. Vuoden 2016 kesäolympialaisissa Rio de Janeirossa Kozák voitti kultaa kajakkiyksiköiden, -kaksikoiden ja -nelikoiden 500 metriltä. MM-kilpailuista Kozák on saavuttanut kolmetoista kultaa, kaksi hopeaa ja yhden pronssin. EM-kilpailuista hänellä on kuusitoista kultaa, seitsemän hopeaa ja yksi pronssi.


title: Danuta Kozák

text: Vuoden 2015 Euroopan kisoista Bakusta Kozák saavutti kaksi kultaa ja yhden pronssin.


title: Nykyaikainen viisiottelu kesäolympialaisissa 2016 – naisten yksilökilpailu

text: Nykyaikaisen viisiottelun naisten turnaus Rio de Janeiron olympialaisissa 2016 käytiin 18. – 19. elokuuta. Kilpailut käytiin kolmella eri areenalla: uinti käytiin Centro Aquático de Deodorolla, Estádio de Deodorolla ratsastus ja ampumajuoksu sekä Arena da Juventudella miekkailu. Kilpailun voitti australialainen Chloe Esposito ennen toiseksi sijoittunutta ranskalaista Élodie Clouvelia ja kolmanneksi sijoittunutta puolalaista Oktawia Nowackaa.


text: Olympiakisoihin pääsi 36 urheilijaa. Näistä 33 valittiin erilaisissa karsinnoissa, yksi paikka oli varattu isäntämaalle ja kaksi paikkaa oli kutsupaikkoja.


title: Eetu Vaarama

text: Edvard (Eetu) Vaarama, sukunimi aik. "Hallongrén" (12. kesäkuuta 1878 Karttula – 29. tammikuuta 1938 Kuopio) oli suomalainen oppikoulun lehtori ja rehtori ja kokoomuksen kansanedustaja.


title: Eetu Vaarama

text: Eetu Vaaraman vanhemmat olivat rahastonhoitaja, tukkiasioitsija Otto Hjalmar Hallongrén ja Susanna Angeliina Lyytikäinen. Hän pääsi ylioppilaaksi Jyväskylän lyseosta 1898 ja valmistui Helsingin yliopistosta filosofian kandidaatiksi 1900 sekä suoritti kasvatusopin tutkinnon 1904. Hänestä tuli filosofian maisteri 1923 ja hän suoritti teologisessa tiedekunnassa uskonnon lehtorin virkaan vaaditut arvosanat.


title: Eetu Vaarama

text: Vaarama toimi sokeainkoulun opettajana Kuopiossa 1901–1902 ja Haminan yhteiskoulun historian, suomen kielen ja uskonnon opettajana 1903–1906. Hän oli sitten Kuopion yhteiskoulun uskonnon opettajana ja koulun johtajana 1906–1927, Kuopion kauppakoulun pikakirjoituksen opettajana 1907-1926, Kuopion kaupunginvaltuuston sihteerinä 1908–1910 sekä Savo-lehden päätoimittajana 1918–1920. Viimeksi Vaarama oli Kuopion tyttökoulussa uskonnon ja historian nuorempana lehtorina 1923–1928 ja Kuopion tyttölyseossa historian vanhempana lehtorina 1928–1938 sekä tyttölyseon rehtorina 1929–1938.


title: Eetu Vaarama

text: Vaarama oli kansanedustajana 1933–1938 edustaen Kuopion läänin läntistä vaalipiiriä. Vaarama kuoli kesken edustajakautensa ja hänen seuraakseen eduskuntaan tuli kokoomuksen Yrjö Hirvensalo. Vaarama oli presidentin valitsijamiehenä vuosien 1925, 1931 ja 1937 presidentinvaaleissa. Hän oli myös Kuopion kaupunginvaltuuston puheenjohtajana sekä toimi muun muassa Suomen opiskelevan nuorison raittiusliiton keskustoimikunnan puheenjohtajana ja Kokoomuksen puoluevaltuuskunnan jäsenenä.


title: Eetu Vaarama

text: Eetu Vaarama oli naimisissa vuodesta 1905 Martha Katarina Virtamon kanssa.


title: Egyptin uusi pääkaupunki

text: Egyptin uusi pääkaupunki on suurhanke, jonka julkisti Egyptin asuntoministeri Mostafa Madbouly Egyptin kehittämistä käsitelleessä kokouksessa 13. maaliskuuta 2015. Samalla ilmoitettiin, että Egyptin armeija on jo rakentamassa alueelle tietä.


title: Egyptin uusi pääkaupunki

text: Uudella kaupungilla ei ole vielä edes nimeä. Se tulee sijaitsemaan 45 kilometriä Kairosta itään kohti Suezia, alueelle joka hanketta julkistettaessa oli vielä kehittymätöntä. Suunnitelmien mukaan se olisi Egyptin hallinnollinen ja taloudellinen keskus, jonne myös suurlähetystöt muuttaisivat. Suunnitelmien mukaan sen pinta-ala olisi 700 neliökilometriä ja se tarjoaisi asunnot 5–7 miljoonalle asukkaalle. Hankkeen hinta-arviot vaihtelevat suuresti - kustannuksiksi on esitetty esimerkiksi 30 miljardia puntaa tai 42 miljardia euroa, toisen arvion mukaan kustannus voisi olla 300 miljardia dollaria. Hankkeeseen aikovat investoida ainakin Saudi-Arabia, Yhdistyneet arabiemiirikunnat sekä Kuwait. Merkittävän osan rakennustöistä toteuttaa Kiinan valtiollinen rakennuskonserni China State Construction Engineering (CSCEC).


title: Egyptin uusi pääkaupunki

text: Virallisesti hanke käynnistetään, koska maan nykyinen pääkaupunki Kairo on ylikansoitettu ja sitä vaivaavat saasteet. Muutamassa vuosikymmenessä sen väkiluvun ennustetaan kaksinkertaistuvan. Uusi kaupunki ohjaisi kasvupaineita muualle. Lisäksi rakentamisen tuomat työpaikat parantaisivat maan taloutta ja vähentäisivät hallitukseen kohdistunutta tyytymättömyyttä. Hankkeen tuomien työpaikkojen katsotaan auttavan Egyptin ja koko ympäröivän alueen poliittista vakautta.


title: Egyptin uusi pääkaupunki

text: Mittakaavaltaan pääkaupunkihanke on jättiläismäinen. Uuden kaupungin pinta-ala olisi lähes yhtä suuri kuin Singaporen, siellä olisi lähes kaksi kertaa New Yorkin Central Parkia suurempi viheralue sekä Disneylandin kokoinen huvipuisto. Asukkaat asuisivat 21 asuinalueella, sinne rakennettaisiin 663 sairaalaa, 1 250 moskeijaa ja kirkkoa ja siellä olisi 1,8 miljoonaa työpaikkaa, 40 000 hotellihuonetta sekä 2 000 opetustilaa.


title: Egyptin uusi pääkaupunki

text: Kaupungin rakentaminen noudattaisi kestävän kehityksen periaatteita, valmiina se käyttäisi vihreää teknologiaa ja se olisi jalankulkijaystävällinen. Lisäksi rakennettaisiin sähköjunayhteys Kairoon ja kaupungissa olisi 90 neliökilometriä aurinkopaneeleja. Ministeriöiden ja suurlähetystöjen olisi tarkoitus muuttaa uuteen kaupunkiin vuosien 2020–2022 välisenä aikana vaikka hankkeen lopullista aikataulua ei ole vielä vahvistettu.


title: Espoo-kvartetti

text: Espoo-kvartetti on suomalainen jousikvartetti, joka on perustettu vuonna 1975. Sen jäseninä ovat Jorma Rahkonen (1. viulu), Ari Angervo (2. viulu), Mauri Pietikäinen (alttoviulu) ja Veikko Höylä, sello. Espoo-kvartetin nykyiset soittajat kuuluivat aiemmin 1970 perustettuun Voces Intimae -kvartettiin.


title: Espoo-kvartetti

text: Espoo-kvartetin toimintaperiaatteisiin kuuluu tuottaa korkeatasoista kamarimusiikkia Espoon kaupungissa ja sen ulkopuolella. Espoo-kvartetti saavutti 3. palkinnon Liègen kansainvälisissä kvartettikilpailuissa 1972. 1. palkinnon kvartetti saavutti Yleisradion kvartettikilpailuissa 1974. Espoo-kvartetin eli Voces Intimae-kvartetin aikaisempaan levytuotantoon (6 LP-levyä) kuuluu mm. Schumannin, Šostakovitšin, Sibeliuksen, Ligetin, Sallisen sekä espoolaisten Einojuhani Rautavaaran ja Esa Helasvuon musiikkia. Espoon lisäksi on kvartetti konsertoinut Suomen eri musiikkijuhlilla sekä lukuisissa kaupungeissa. Ulkomaan konserteista mainittakoon mm. konsertit: Tukholma, Liège, Budapest ja Lontoo. Kvartetti on lisäksi toiminut lukuisissa suomalaisissa edustustehtävissä.


title: Perinnöllinen ominaisuus

text: Perinnöllinen ominaisuus tarkoittaa ominaisuutta, jonka vaihtelusta populaatiossa merkittävä osa selittyy perintötekijöillä.


title: Perinnöllinen ominaisuus

text: Yleensä ihmisten persoonallisuuseroista tutkimuksessa puolet selittyy geeneillä ja puolet ei-jaetulla ympäristöllä (kuten sattumat), noin 0 % (kaksosten) yhteisellä ympäristöllä. "Ei-jaetusta ympäristöstä" osa on mittausvirheitä. Kun persoonallisuusmittausten mittausvirheet eliminoitiin, geenien osuus olikin 81 % ja ei-jaetun ympäristön 19 %.


title: Perinnöllinen ominaisuus

text: Kasvatuksen, koulun, perheen sosioekonomisen aseman ja vastaavien vaikutus on siis lähellä nollaa, mutta ne voivat vaikuttaa muihin asioihin. "Ei-jaettu ympäristö" on mittausvirhettä, mutaatioita ja muita sattumuksia, ei kaksosille yhteisiä asioita.


title: Perinnöllinen ominaisuus

text: Ominaisuuksien perinnöllisyys päätellään mm. siitä, miten identtiset kaksoset ovat samankaltaisempia kuin epäidenttiset.


title: Perinnöllinen ominaisuus

text: Esimerkiksi älykkyyden eroista selittyy geeneillä lapsuudessa 45% ja aikuisuudessa 75%. Yli sadan kaksos- ja adoptiotutkimuksen yhteenvedon mukaan aggressiivisuudesta 44 % ja rikollisuudesta 75 % selittyy perimällä. Väkivaltaisilla ihmisillä on yleensä pienet aivojen etuotsalohkot, jotka hillitsevät impulsseja ja vastaavat päätöksenteosta.


title: Perinnöllinen ominaisuus

text: Useimpien psykologisten ominaisuuksien korrelaatio adoptiosisaruksilla on lähes nolla ("jaetulla ympäristöllä" ei näytä olevan vaikutusta). Sen sijaan geenien vaikutus on suuri: identtisten kaksosten korrelaatioita eri ominaisuuksiin olivat ulospäinsuuntautuneisuus 51 %, neuroottisuus 50 %, hyvänolon tunne 50 %, ja suvaitsevaisuus 53 %, vaarahakuisuus 50 %, autoritaarisuus 61 %, vieraantuminen 58 %. Jaettu ympäristö vaikutti ainoastaan maskuliinisuuteen ja feminiinisyyteen, joka ehkä onkin enemmän asenne kuin persoonallisuuspiirre. Adoptiosisarusten korrelaatio persoonallisuuksissa oli 4 %, adoptiovanhempaan 5 %.


title: Perinnöllinen ominaisuus

text: Journal of Personalityssä julkaistun kaksostutkimuksen perusteella perimä vaikuttaa persoonallisuuteen eniten. Suurin vaikutus oli itsekuriin, sitten sosiaalisiin ja oppimistaitoihin sekä tarkoituksen tunteeseen.


title: Perinnöllinen ominaisuus

text: Osa ei-jaetusta ympäristösta on mittausvirhettä. Riemann ja Kandler (2010) eliminoivat mittausvirheen laskemalla eri persoonallisuusmittausten, kuten itsearviot ja vertaisarviot, latentit muuttujat. Tällöin ei-jaetun ympäristön osuus pieneni ja perimän osuus vastaavasti kasvoi.


title: Perinnöllinen ominaisuus

text:
Viidestä suuresta persoonallisuuspiirteestä geenien ja ei-jaetun ympäristön osuudet olivat tällöin keskimäärin 81 % ja 19 %:
ekstroversio 86 %, 14 %; avoimuus kokemuksille 92 %, 8 %; sovinnollisuus 85 %, 15 %, tunnollisuus 81 %, 19 % ja neuroottisuus 59 %, 41 %. Jaetun ympäristön osuus oli mitätön.


title: Perinnöllinen ominaisuus

text: Twin Research -lehdessä julkaistun kaksostutkimuksen perusteella sosiaaliset asenteet periytyvät sekä sosiaalisesti että geneettisesti, persoonallisuus lähinnä vain geneettisesti. Kumppanit valikoituvat paljolti asenteiden samankaltaisuuden mukaan muttei juuri lainkaan persoonallisuuden samankaltaisuuden mukaan ("assortative mating").


title: Perinnöllinen ominaisuus

text: Toisaalta biologisesti periytyvimmät asenteet kuten poliittiset mieltymykset vaikuttavat paljon enemmän, jopa asuinpaikan ja kumppanin valintaan, kuin heikommin periytyvät. Useimpiin asenteisiin silti ympäristö, etenkin ei-jaettu ("sattumat") vaikuttaa perimää enemmän.


title: Perinnöllinen ominaisuus

text: Kaksostutkimus vuodelta 2001 totesi, että 26 asennetta 30:stä oli huomattavan periytyviä, joskin alle puoliksi, ehkä korreloivien persoonallisuuspiirteiden periytyvyyden kautta. Esimerkiksi (huomattavan periytyvät) urheilulliset kyvyt saattoivat luoda positiivisemman asenteen urheiluun. Asenteiksi laskettiin jopa asenteet kirjojen lukemiseen, maahanmuuttopolitiikkaan ja vuoristorata-ajeluihin.


title: Perinnöllinen ominaisuus

text: Lapsuusiän konservatismi ja uskonnollisuus periytyvät suurelta osin sosiaalisesti (kasvatus)vanhemmilta ja muutenkin jaetulta ympäristöltä mutta biologisesti konservatismi vain jonkin verran ja uskonnollisuus ei juuri lainkaan. Toisaalta iän myötä perimän vaikutus kasvaa ja jaetun ympäristön vaikutus laskee kuten älykkyydenkin osalta.


title: Perinnöllinen ominaisuus

text: Ihmisen onnellisuudesta 50 % riippuu geeneistä, 40 %:iin voi itse vaikuttaa ja vain 10 % riippuu ulkoisista olosuhteista kuten varallisuus, terveys, työllisyys, siviilisääty, ikä, sukupuoli, etninen tausta, lapsuustraumat, liikenneonnettomuudet, arvovaltaiset voitot, valtio, kulttuuri ja elämän tapahtumat.


title: Perinnöllinen ominaisuus

text: Vanhempien tulot ennustavat voimakkaasti lasten SAT-pisteitä. Puolet tästä selittyy älykkyydellä.


title: Perinnöllinen ominaisuus

text: Laajan brittikaksostutkimuksen perusteella koulu- ja kotiolot selittivät yhteensä 26 % koulumenestyksestä, perimä 62 %. Älykkyyden periytyvyys selitti tästä puolet. Lopun selittivät mm. persoonallisuuden, käytöshäiriöiden, terveyden, hyvinvoinnin ja oman pysyvyyskäsityksen periytyvyydet, jotka olivat 35–58 %.


title: Perinnöllinen ominaisuus

text: Ruotsalaistutkimuksessa alkoholismi periytyi biologisilta vanhemmilta muttei kasvatusvanhemmilta. Identtiset kaksoset myös juovat ja humaltuvat samalla tavalla ja voivat mieltyä samoihin juomamerkkeihin. Epäidenttisillä kaksosilla erot ovat suuremmat. Periytyvyys on havaittu myös rotilla.


title: Perinnöllinen ominaisuus

text: Professori Pertti Tötön mukaan Yhdysvaltojen tuloeroista 3/4 on perheensisäisiä, sisarustenvälisiä tuloeroja ja vain 1/4 tuloeroista selittyy eri perheiden erisuuruisilla tuloilla. Vastaavasti myös ammatit ja koulutus vaihtelevat sisarusten välillä enemmän kuin perheestä toiseen.


title: Perinnöllinen ominaisuus

text: Geenit selittävät miehillä puolet ja naisilla 40 % elinikäisistä tuloeroista. Tämä selvisi verrattaessa suomalaisten identtisten ja ei-identtisten kaksosten tuloeroja.


title: Perinnöllinen ominaisuus

text: Vanhempien tulot ja koulutus ennustavat voimakkaasti biologisten mutta heikosti tai ei lainkaan adoptiolasten tuloja ja koulutusta. Tämä havaittiin tutkimalla Holt-adoptiopalvelun lapsia, koska se sijoitti lapset satunnaisesti perheisiin.


title: Perinnöllinen ominaisuus

text: Monesti vasemmistolaiset eivät pidä käyttäytymisen selittämisestä biologialla, poikkeuksena homoseksuaalisuus, jonka vasemmistokin hyväksyy paljolti synnynnäiseksi. Moni pelkää, että biologiset selitykset johtavat epätasa-arvoiseen suhtautumiseen ja oikeuttaa vääryyksiä. Professori Steven Pinkerin mukaan usko tasa-arvoiseen kohteluun ei edellytä uskoa täyteen samanlaisuuteen.


title: Perinnöllinen ominaisuus

text: Professori Jaakko Kaprion mukaan 1970-luvulla Suomessa oli melkein mahdotonta sanoa ihmisten olevan geneettisesti erilaisia. Suomen Akatemiakin rahoitti vain tutkimuksia, joissa oletettiin ihmisen olevan tyhjä taulu, jota yhteiskunta voi muokata ja poistaa kaikki ihmisten erot. Nyt tiedetään, että melkein joka ilmiössä on mukana genetiikkaa ja biologiaa.


title: Perinnöllinen ominaisuus

text: Ruotsalaistutkimus vuodelta 2009 osoittaa myös, että asenteet siirtolaisuutta kohtaan periytyy voimakkaasti (60%). Geenien osuus on 53%, jaetun ympäristön 7% ja sattuman osuus 40%. Tutkimus myös paljastaa seuraavat muut periytyvyydet (geenit + jaettu ympäristö) poliittisissa näkemyksissä:


title: Aukusti Eronen

text: Aukusti Eronen (21. elokuuta 1875 Rantasalmi – 15. marraskuuta 1935 Rantasalmi) oli suomalainen maanviljelijä, kunnallisneuvos ja suomalaisen puolueen kansanedustaja.


title: Aukusti Eronen

text: Erosen vanhemmat olivat rusthollari Mathias Eronen ja Olga Schadevitz. Hän oli maanviljelijänä kotitilallaan Rantasalmella 1916–1935. Eronen toimi Rantasalmen osuusmeijerin isännöitsijänä 1904–1905. Hän sai kunnallisneuvoksen arvon 1928.


title: Aukusti Eronen

text: Eronen oli kansanedustajana 1908–1909 ja 1910–1911 edustaen Mikkelin läänin vaalipiiriä. Hän tuli toiselle kaudelleen suomalaisen puolueen Benjamin Annebergin tilalle. Eronen oli Rantasalmen kunnanvaltuuston ja kunnallislautakunnan jäsenenä. Hän kuului muun muassa MTK:n valtuuskuntaan, Maatalousseurojen keskusliiton valtuuskuntaan ja Osuuskassojen keskusliiton hallintoneuvostoon.


title: Aukusti Eronen

text: Aukusti Eronen oli naimisissa vuodesta 1911 Aada Maria Sallisen kanssa.


title: Knockout CP Freshmart

text: Thammanoon Niyomtrong (s. 20. syyskuuta 1990) on thaimaalainen korsisarjan nyrkkeilijä ja hallitseva WBA liiton maailmanmestari. Hänet tunnetaan myös nimillä Knockout CP Freshmart ja Newlukrak Pagonponsurin. Niyomtrong on myös thainyrkkeillyt.


title: Knockout CP Freshmart

text: Freshmart voitti debyyttiottelussaan Marzon Cabillan teknisellä tuloksella saaden väliaikaisen WBC Youth word korsisarjan mestaruusvyön. Freshmart puolusti mestaruuttaan seitsemästi luopuen vyöstä tämän jälkeen. Seuraavassa ottelussaan Freshmart voitti Carlos Buitragon kaksitoistaeräisessä kohtaamisessa tuomareiden yksimielisellä päätöksellä saaden näin väliaikaisen WBA liiton mestaruuden. Freshmartin puolustettua mestaruutta kolmesti WBA liitto järjesti ottelun Freshmartin ja Byron Rojasin välille WBA liiton mestaruudesta. Freshmart voitti ottelun tuomarien yksimielisellä päätöksellä.


title: Šime Fantela

text: Šime Fantela (s. 19. tammikuuta 1986 Zadar) on kroatialainen kilpapurjehduksen olympiavoittaja, maailmanmestari ja Euroopan-mestari. 183 senttimetriä pitkä ja 67 kilogrammaa painava Fantela kilpailee 470-luokassa. Hän edustaa JK Sv. Krševania ja hänen valmentajanaan toimii Edo Fantela.


title: Šime Fantela

text: Fantela saavutti olympiakultaa 470-luokasta Igor Marenićin kanssa vuoden 2016 kesäolympialaisista Rio de Janeirosta. Näin ollen heistä tuli Kroatian historian ensimmäiset purjehduksen olympiavoittajat. Vuoden 2008 kesäolympialaisissa Pekingissä hän sijoittui samassa luokassa yhdeksänneksi ja vuoden 2012 kesäolympialaisissa Lontoossa kuudenneksi. MM-kilpailuista Fantela on saavuttanut yhden kullan, kaksi hopeaa ja kolme pronssia. EM-kilpailuista hänellä on kolme kultaa ja kaksi pronssia. Kesäuniversiadeista Fantela on saavuttanut yhden kullan ja Välimeren kilpailuista yksi kulta ja yksi hopea.


title: Šime Fantela

text: Fantela on saavuttanut jokaisen arvokisamitalinsa Marenićin kanssa.


title: Jenny Rissveds

text:
Jenny Rissveds (s. 6. kesäkuuta 1994 Falun, Ruotsi) on ruotsalainen maastopyöräilijä. Hän edustaa Scott-Odlo MTB Racing Team -joukkuetta. Rissveds voitti
maastoajon olympiakultaa 2016.


title: Kauvatsan seuratalo

text: Kauvatsan seuratalo on Kokemäen Kauvatsalla sijaitseva seurantalo, joka on toiminut paikkakunnan yleisenä kokoustilana vuodesta 1930.


title: Kauvatsan seuratalo

text: Talo rakennettiin suojeluskunnan ja nuorisoseuran aloitteesta paljolti talkootöinä. Suuren puurakennuksen on suunnitellut paikallinen rakennusmestari V. Lehtinen, ja se vihittiin käyttöön 12. lokakuuta 1930.


title: Kauvatsan seuratalo

text: Nykyisin talon toimintaa pitää yllä seurataloyhdistys.


title: August Hämäläinen

text: August Hämäläinen (17. heinäkuuta 1874 Kuopio – 29. tammikuuta 1956 Liperi) oli suomalainen maanviljelijä, meijerin isännöitsijä ja kansallisen edistyspuolueen kansanedustaja.


title: August Hämäläinen

text: Hämäläisen vanhemmat olivat maanviljelijä Johan Hämäläinen ja Stina Katri Sahanen. Hän kävi maatalouskoulun 1899. Hämäläinen oli tilanhoitajana Tenholassa 1899–1902, Satakunnan maanviljelysseuran juurikasviviljelysneuvojana 1903, Hankasalmen maatalousseuran maatalousneuvojana 1904, Uudenmaan läänin maanviljelysseuran neuvojana 1905 ja Itä-Hämeen maanviljelysseuran maatalousneuvojana 1906–1909 sekä 1913–1922. Hän toimi Lahden osuusmeijerin isännöitsijänä 1910–1912 ja Limingan osuusmeijerin isännöitsijänä 1922–1927. Hämäläinen oli tilanomistajana Hollolassa 1913–1919 ja maanviljelijänä Liperissä 1927–1930.


title: August Hämäläinen

text: Hämäläinen oli kansanedustajana 1919–1922 edustaen Hämeen läänin eteläistä vaalipiiriä. Hän oli myös Hollolan kunnanvaltuuston jäsenenä.


title: August Hämäläinen

text: August Hämäläinen oli naimisissa vuodesta 1908 Eeva Emilia Sundströmin kanssa.


title: Inbee Park

text: Inbee Park (, s. 12. heinäkuuta 1988) on eteläkorealainen golfammattilainen ja olympiavoittaja. Inbee voitti olympiakultaa Rio de Janeiron olympialaisissa. Elokuuhun 2016 mennessä Park on voittanut seitsemän major-turnausta ja 17 LPGA-tourin kilpailua.


title: Lydia Ko

text: Lydia Ko (s. 24. huhtikuuta 1997, Soul) on korealaissyntyinen uusiseelantilanen golfammattilainen ja olympiamitalisti. Ko saavutti Rio de Janeiron olympialaisissa 2016 olympiahopeaa. Elokuuhun 2016 mennessä Ko oli voittanut 2 major-tourin kilpailua ja 14 LPGA-tourin kilpailua.


title: Ernesti Aarnio

text: Kaarlo Ernesti (Karl Ernest, K. E.) Aarnio (27. tammikuuta 1877 Helsinki – 18. tammikuuta 1938 Kalanti) oli suomalainen kirkkoherra, lääninrovasti ja kokoomuksen kansanedustaja.


title: Ernesti Aarnio

text: Aarnion vanhemmat olivat tehtaantyömies Johan Robert Henriksson ja Amanda Wilhelmina Simstedt. Hän pääsi ylioppilaaksi Helsingin suomalaisesta normaalilyseosta 1896 ja suoritti Helsingin yliopistossa teologian preliminääritutkinnon 1897 ja teologian erotutkinnon 1900. Hänet vihittiin papiksi 1900 ja hän suoritti pastoraalitutkinnon 1903.


title: Ernesti Aarnio

text: Aarnio oli Laukaan papiston apulaisena ja vt. kirkkoherrana 1900–1903, Korpilahdella kirkkoherran apulaisena, armovuoden saarnaajana, vt. kappalaisena ja vt. kirkkoherrana 1903–1904, 1904–1905 ja 1906–1908, Uuraisten vt. kirkkoherrana 1904 ja 1905–1906 sekä Kymin vt. kirkkoherrana 1908–1909. Hän oli sitten Korpilahden kappalaisena 1909–1915, Teiskon kirkkoherrana 1915–1921 sekä Turun läänin Uudenkirkon, myöhemmin Kalannin kirkkoherrana 1921–1938. Hämäläinen toimi vt. lääninrovastina 1928–1930 ja hän oli lääninrovasti 1930–1938.


title: Ernesti Aarnio

text: Aarnio oli kansanedustajana 1927–1929 edustaen Turun läänin leteläistä vaalipiiriä. Hän oli Teiskon ja Turun läänin Uudenkirkon kunnanvaltuustojen jäsenenä.


title: Ernesti Aarnio

text: Ernesti Aarnio oli naimisissa vuodesta 1904 Minna Johanna Vilénin kanssa.


title: Féng Shān Shān

text: Féng Shān Shān (, s. 5. elokuuta 1989 Kanton) on kiinalainen golfammattilainen ja olympiamitalisti. Féng voitti olympiapronssia Rio de Janeiron olympialaisissa 2016. Elokuuhun 2016 mennessä hänellä oli 4 LPGA-tourin voittoa.


title: Jooseppi Kauranen

text: Juosep (Jooseppi) Kauranen (23. toukokuuta 1880 Muolaa – 8. marraskuuta 1935 Helsinki) oli suomalainen maanviljelijä ja Maalaisliiton kansanedustaja.


title: Jooseppi Kauranen

text: Kaurasen vanhemmat olivat maanviljelijä Matti Kauranen ja Peata Mero. Hän kävi kansakoulun ja toimi maanviljelijänä Muolaassa.


title: Jooseppi Kauranen

text: Kauranen oli kansanedustajana 1922–1935 edustaen Viipurin läänin itäistä vaalipiiriä. Hän kuoli kesken edustajakautensa ja hänen seuraajakseen eduskuntaan tuli Maalaisliiton Antti Kuisma. Kauranen oli Muolaan kunnanvaltuuston ja kunnallislautakunnan puheenjohtajana.


title: Jooseppi Kauranen

text: Jooseppi Kauranen oli naimisissa vuodesta 1903 Helena Jääskeläisen kanssa.


title: Kanstantsin Barytšeuski

text: Kanstantsin Iharavitš Barytšeuski (, łacinkaksi "Kanstancin Iharavič Baryčеŭski", ; s. 29. toukokuuta 1990) on valkovenäläinen pituushyppääjä.


title: Hamilton Camp

text: Hamilton Camp (30. lokakuuta 1934 – 2. lokakuuta 2005) oli brittiläissyntyinen laulaja-lauluntekijä, näyttelijä ja ääninäyttelijä. Camp aloitti näyttelijän uransa lapsinäyttelijänä ja tuli myöhemmin tunnetuksi myös folk-laulajana.


title: Julio César La Cruz

text: Julio César La Cruz Peraza (s. 11. elokuuta 1989 Camagüey) on kuubalainen amatöörinyrkkeilyn olympiavoittaja ja maailmanmestari. 182 senttimetriä pitkä La Cruz kilpailee raskaassa keskisarjassa.


title: Julio César La Cruz

text: La Cruz saavutti kultaa raskaasta keskisarjasta vuoden 2016 kesäolympialaisista Rio de Janeirosta kukistaen finaalissa Kazakstanin Adilbek Nijazymbetovin. Vuoden 2012 kesäolympialaisissa Lontoossa hän sijoittui jaetulle viidennelle sijalle. MM-kilpailuista La Cruzilla on kolme perättäistä raskaan keskisarjan maailmanmestaruutta vuosilta 2011, 2013 ja 2015. Pan-Amerikan kisoista La Cruz on saavuttanut kaksi kultaa, vuosilta 2011 ja 2015. Keski-Amerikan ja Karibian kisoista La Cruzilla on yksi kultamitali vuodelta 2014.


title: Julio César La Cruz

text: Tammikuussa 2014 La Cruz joutui sairaalaan, kun häntä ammuttiin kotikaupungissaan Camagüeyssä.


title: Miles Kane

text: Miles Peter Kane (s. 17. maaliskuuta 1986) on englantilainen muusikko, joka tunnetaan parhaiten sooloartistina sekä The Last Shadow Puppets -yhtyeen toisena jäsenenä. Hän oli myös The Rascals -yhtyeen keulahahmo ennen yhtyeen hajoamista elokuussa 2009.


title: Miles Kane

text: Hän tekee tällä hetkellä soolouraa ja muodostaa yhdessä Alex Turnerin (Arctic Monkeys) kanssa yhtyeen The Last Shadow Puppets. Hänen ensimmäinen sooloalbuminsa, "Colour of the Trap" julkaistiin 9. toukokuuta 2011 ja seuraava "Don't Forget Who You Are" 3. kesäkuuta 2013.


title: Parnaíba

text: Parnaíba on joki Koillis-Brasiliassa, Piauín ja Maranhãon osavaltioiden rajalla. Sen lähteet ovat Serra da Tabatingalla mistä se virtaa koilliseen 1 700 kilometriä ennen kuin laskee Atlantin valtamereen.


title: Parnaíba

text: Joen keski- ja yläjuoksulla on monia vesiputouksia, mutta sillä voi liikkua matalan syväyksen aluksilla mereltä Rio Canindén yhtymäkohtaan asti. Tärkeitä jokisatamia ovat Piauín suuret kaupungit Teresina, Floriano ja Parnaíba.


title: Parnaíba

text: Joen 2 700 neliökilometrin laajuinen suistoalue on saarten, laguunien ja hiekkadyynien muodostama sokkelo, jossa kasvaa mangrovemetsiä. Siellä elää lintuja, käärmeitä, iguaaneja, apinoita ja kaimaaneja. Yli puolet suistosta kuuluu Maranhãoon, mutta matkailijat kulkevat yleensä Piauín puolelta.


title: Vladimir Štimac

text: Vladimir Štimac (, s. 25. elokuuta 1987 Belgrad, Serbian ST, Jugoslavia) on serbialainen koripalloilija ja olympiamitalisti.


title: Vladimir Štimac

text: Sentterinä pelaava Štimac on pelannut kotimaansa seurojen lisäksi muun muassa Liettuassa, Latviassa, Turkissa ja Espanjassa. Hän voitti muun muassa Serbian mestaruuden sekä Adrianmeren liigan mestaruuden vuonna 2016 ja Tšekin mestaruuden sekä Tšekin cup-mestaruuden vuonna 2011.


title: Vladimir Štimac

text: Serbian maajoukkueessa Štimac on saavuttanut olympiahopeaa Rio de Janeirosta 2016, MM-hopeaa Espanjasta 2014 ja EM-hopeaa vuonna 2017.


title: Melonta kesäolympialaisissa 2016 – naisten 500 metrin kajakkinelikko

text: Naisten 500 metrin kajakkinelikko Rio de Janeiron olympialaisissa 2016 käytiin 19. – 20. elokuuta Lagoa Rodrigo de Freitas-stadionilla. Ensimmäisenä päivänä melottiin alkuerät ja välierät. Toisena päivänä melottiin loppukilpailu. Loppukilpailuun osallistui 14 joukkuetta. Olympiakullan voitti Unkari, joka uusi näin Lontoon olympiakultansa. Toiseksi sijoittui Saksa ja kolmanneksi Valko-Venäjä.


title: Sete Cidadesin kansallispuisto

text: Sete Cidadesin kansallispuisto ("Parque Nacional de Sete Cidades") on pieni kansallispuisto Brasilian koillisosassa, Piauín osavaltiossa. Puistossa on kummallisia kivimuodostelmia, tuhansia vuosia vanhoja kalliomaalauksia ja vesiputouksia. Sen kasvillisuus on yhdistelmä kuivaa caatinga-pensaikkoa ja trooppista cerrado-savannia.


title: Racers Track Club

text: Racers Track Club on jamaikalainen Kingstonissa sijaitseva pikajuoksun erikoisseura. Seuran on perustanut Glen Mills tavoitteenaan "tuottaa enemmän maailmanmestareita kuin yksikään muu juoksuseura" Seurassa harjoittelevat mm. kuusinkertainen olympiavoittaja Usain Bolt sekä maailmanmestari Yohan Blake.


title: Jahor Zubovitš

text: Jahor Vjatšaslavavitš Zubovitš (, łacinkaksi "Jahor Viačasłavavič Zubovič", ; s. 1. kesäkuuta 1989 Uzda, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija. Hän edustaa Venäjän jalkapalloliigassa pelaavaa Dinamo Minsk ja on pelipaikaltaan hyökkääjä.


title: Melonta kesäolympialaisissa 2016 – miesten 1 000 metrin kajakkinelikko

text: Miesten 1 000 metrin kajakkinelikko Rio de Janeiron olympialaisissa 2016 käytiin 19. – 20. elokuuta Lagoa Rodrigo de Freitas-stadionilla. Ensimmäisenä päivänä melottiin alkuerät ja välierät. Toisena päivänä melottiin loppukilpailu. Loppukilpailuun osallistui 14 joukkuetta. Olympiakullan voitti Saksa. Toiseksi sijoittui Slovakia ja kolmanneksi Tšekki.


title: Stefan Birčević

text: Stefan Birčević (, s. 13. joulukuuta 1989 Lazarevac, Serbian ST, Jugoslavia) on serbialainen koripalloilija ja olympiamitalisti.


title: Stefan Birčević

text: Isona laitahyökkääjänä pelaava Birčević on pelannut kotimaansa seurojen lisäksi Espanjassa. Kesäkuussa 2016 hän siirtyi kaksivuotisella sopimuksella KK Partizaniin.


title: Stefan Birčević

text: Serbian maajoukkueessa Birčević on saavuttanut olympiahopeaa Rio de Janeirosta 2016, MM-hopeaa Espanjasta 2014 ja EM-hopeaa vuonna 2017.


title: Tillaripatsas

text: Tillaripatsas (myös Lypsäjä-patsas) on Miina Äkkijyrkän veistos, joka paljastettiin Nivalassa vuonna 1984 paikallisten lypsäjien kunniaksi ja työn muistomerkiksi. Se on valmistettu graniitista ja pronssista.


title: Tillaripatsas

text: Vuonna 1979 Nivala-seuran johtokunta oli alkanut ajaa asiaa muistomerkin saamiseksi Nivalaan, jonka ajatus oli lähtenyt toimikunnan nähdessä Äkkijyrkän Valiolle valmistaman patsaan kirmaavista vasikoista. Äkkijyrkkä valmisti etukäteen patsaan pienoismalleja ennen itse pääpatsasta, mikä oli epätavallista. Pienoispatsaiden tuotosta saatiin suuri osa patsasrahoituksesta. Patsaasta tuli lopulta hyvin erilainen verrattuna pienoismalleihin.


title: Tillaripatsas

text: Alun perin patsaan toteuttajaksi suunniteltiin Kalervo Kalliota.


title: Pampulha

text: Pampulha on brasilialaisen Belo Horizonten kaupungin osa Minas Geraisin osavaltiossa. Sen keskustassa on 1940-luvulla rakennettu tekojärvi. Silloinen pormestari ja myöhempi Brasilian presidentti Juscelino Kubitschek kutsui nuoren arkkitehti Oscar Niemeyerin suunnittelemaan sinne rakennuksia. Tekojärven rantaan syntyi kulttuuri- ja vapaa-ajan keskus, johon kuuluu kasino, tanssisali, pursiseuran klubirakennus ja Franciscus Assisilaiselle omistettu kirkko. Tässä kokonaisuudessa arkkitehtuuri yhdistyy maisema-arkkitehtuuriin ja kuvanveistoon, betonin muotoilumahdollisuuksia on käytetty taitavasti hyväksi ja paikalliset olosuhteet, ilmasto ja brasilialainen kulttuuriperintö on otettu taitavasti huomioon. Rakennukset ovat modernin arkkitehtuurin kuuluisin saavutus Brasiliassa, ja niistä tehtiin Unescon maailmanperintökohde vuonna 2016.


title: Miekkailu kesäolympialaisissa 2016 – miesten kalpa

text: Kesäolympialaisten 2016 miesten kalvan henkilökohtainen kilpailu järjestettiin 9. elokuuta Carioca Arena 3:lla.


title: Milan Mačvan

text: Milan Mačvan (, s. 16. marraskuuta 1989 Vukovar, Kroatian ST, Jugoslavia) on serbialainen koripalloilija ja olympiamitalisti.


title: Milan Mačvan

text: Isona laitahyökkääjänä pelaava Mačvan on pelannut kotimaansa seurojen lisäksi Israelissa, Turkissa ja Italiassa. Hän on voittanut Italian, Turkin, Serbian ja Israelin mestaruudet sekä Italian, Serbian ja Israelin cup-mestaruudet. Kaudella 2008–2009 hänet valittiin ULEB Eurocupin nousevaksi tähdeksi.


title: Milan Mačvan

text: Serbian maajoukkueessa Mačvan on saavuttanut olympiahopeaa Rio de Janeirosta 2016 ja EM-hopeaa Puolasta 2009 sekä vuonna 2017.


title: Koripallo kesäolympialaisissa 2016 – miesten turnaus

text: Miesten koripalloturnaus Rio de Janeiron olympialaisissa 2016 käytiin 6. – 21. elokuuta Carioca Arena 1:ssä ja Arena da Juventudessa. Turnaukseen osallistui 12 maata.


title: Koripallo kesäolympialaisissa 2016 – naisten turnaus

text: Naisten koripalloturnaus Rio de Janeiron olympialaisissa 2016 käydään 6. – 20. elokuuta Carioca Arena 1:ssä. Turnaukseen osallistuu 12 maata. Turnauksen voitti Yhdysvallat, joka oli voittanut kaikki olympiakullat Atlantan olympialaisista 1996 lähtien. Loppuottelussa Yhdysvallat voitti Espanjan. Olympiapronssia saavutti Serbia.


title: Chloe Esposito

text: Chloe Esposito (s. 17. syyskuuta 1991 Camden) on australialainen nykyaikainen viisiottelija ja olympiavoittaja. Esposito oli mukana Lontoon olympialaisissa 2012, jolloin hän sijoittui seitsemänneksi. Esposito sai paikan vuoden 2016 kesäolympialaisiin sijoittumalla neljänneksi Aasian ja Oseanian mestaruuskilpailuissa. Esposito voitti Rio de Janeiron olympialaisten nykyaikaisen viisiottelun silloisella olympiaennätyksellä. Vuonna 2007 Esposito teki historiaa kilpailemalle nuorimpana austaralialaisnaisviisinottelijana olympialaisten karsintakilpailussa.


title: Chloe Esposito

text: Chloe Esposito tulee urheilijaperheestä, sillä hänen isänsä Daniel Esposito kilpaili nykyaikaisessa viisiottelussa vuoden 1984 olympialaisissa ja hänen veljensä Max on myös viisiottelija. Hänen pikkusiskonsa Emily on kilpaillut nuorten olympialaisissa pistooliammunnassa.


title: Élodie Clouvel

text: Élodie Clouvel (s. 14. tammikuuta 1989 Saint-Priest-en-Jarez) on ranskalainen nykyaikainen viisiottelija ja olympiamitalisti. Clouvel oli mukana Lontoon olympialaisissa 2012, jolloin hän sijoittui sijalle 31. Neljä vuotta myöhemmin Rio de Janeiron olympialaisissa Clouvel sijoittui toiseksi. Hänellä on myös maailmanmestaruus vuodelta 2013 sekä MM-hopeaa vuodelta 2016. Ennen siirtymistä viisiottelijaksi Clouvel oli Ranskan uintimaajoukkueessa.


title: Oktawia Nowacka

text: Oktawia Nowacka (2. tammikuuta 1991 Starogard Gdański) on puolalainen nykyaikainen viisiottelija ja olympiamitalisti. Nowacka saavutti olympiapronssia Rio de Janeiron olympialaisissa 2016. Nowackalla on myös joukkuemaailmanmestaruus vuodelta 2015. Hän edustaa Legia Varsovaa.


title: Maximal

text: Maximal on 1. maaliskuuta 2009 MTV3 Max-kanavalla alkanut treeniohjelma, jossa seurataan kuntonsa ja kehonsa menettäneitä, keski-ikäisiä miehiä pistämään elämäntapansa remonttiin, juontajana toimi Michael Majalahti. Toinen tuotantokausi alkoi Sub-kanavalla 8. syyskuuta 2013 ja juontajana toimi Juha Reini.


title: Maximal

text: Ohjelman tunnuskappale on StarBuck - Maximal Animal.


title: Varkauden taistelu

text: Varkauden taistelu oli Suomen sisällissodan aikana helmikuussa 1918 Varkauden teollisuustaajamassa käyty taistelu, joka päättyi paikkakuntaa piirittäneiden valkoisten voittoon. Punaisten antautumisen jälkeen alkoivat joukkoteloitukset, jotka tunnetaan ”Huruslahden arpajaisten” nimellä. Välittömästi taistelun jälkeen ammuttiin noin 80 punaista ja vielä myöhemmin valkoisten suorittaman puhdistuksen yhteydessä noin 200 lisää. Varkauden taistelun jälkeisillä tapahtumilla oli suuri merkitys koko sisällissodan myöhempiin vaiheisiin, kun ne käynnistivät sodan osapuolien välisen verisen kostonkierteen.


title: Varkauden taistelu

text: Varkauden taistelu oli sotatoimena pieni, mutta sen jälkiselvittely muodostui poikkeuksellisen raa’aksi ja veriseksi. Työväen muistitiedon mukaan teloitettuja punaisia oli 350–400, mutta lukumäärä on todennäköisesti liian suuri. Varkauden tehdasseurakunnan haudankaivajan tekemien muistiinpanojen mukaan joukkohautaan olisi laskettu peräti 457 punakaartilaisen ruumiit. Varkauden historian 1960-luvun alussa kirjoittaneen Hannu Soikkasen mukaan teloitettuja oli 200 ja sisällissodan terroria tutkineen Jaakko Paavolaisen mukaan 210. Tutkijat ovat yhtä mieltä siitä, että antautumisen jälkeisenä yönä teloitettiin noin 80 punakaartilaista, mutta kenttäoikeuden antamista kuolemantuomioista ei ole yksimielisyyttä. Asukaslukuun suhteutettuna teloitukset olivat joka tapauksessa lukumäärältään Suomen suurimmat, kun Varkauden miesväestöstä teloitettiin noin 10%.


title: Varkauden taistelu

text: Ylimitoitettuna pidettyjä toimenpiteitä on selitetty muun muassa Varkauden sijainnilla punaisena saarekkeena keskellä valkoisten hallitsemaa Suomea, josta piti päästä eroon nopeasti. Lisäksi valkoiset halusivat kostaa paikkakuntaan marraskuun 1917 yleislakosta lähtien hallinneen punakaartin väkivallanteot ja elintarvikkeiden pakkolunastukset. Sisällissodan alettua Varkauden punakaarti piti paikkakuntaa hallussaan kolmen viikon ajan ja surmasi sinä aikana 17 henkilöä. Suurin osa veriteoista liittyi vanhoihin keskinäisiin kaunoihin ja ne toteutettiin omavaltaisesti, mutta punakaarti teloitti myös neljä ottamaansa panttivankia.


title: Varkauden taistelu

text: Suurin osa Varkauden taisteluun osallistuneista valkoisista oli kotoisin Varkauden ja Leppävirran ulkopuolelta, joten heidän oli helppo teloittaa itselleen täysin tuntemattomia ihmisiä. Sota oli myös vasta alkuvaiheessaan, eikä sen normisto ollut vielä vakiintunut. Valkoisten suorittama operaatio toimikin mallina sodan jatkoa ajatellen ja valtauksen vertauskuvallinen arvo valkoisille merkittävä.


title: Varkauden taistelu

text: Valtausta seuranneena yönä tehdyistä teloituksista on yleisesti vuosikymmenten ajan puhuttu ”Huruslahden arpajaisina”, koska punakaartilaisista valittiin ammuttavaksi noin joka kymmenes. Teloitettujen valintaa on aikaisemmin pidetty täysin sattumanvaraisena, mutta myöhemmän tutkimuksen mukaan ammutut olivat todellisuudessa punakaartin johtoa, veritekoihin syyllistyneitä tai muutoin merkittävässä asemassa olleita kaartilaisia. Heidän teloittamisensa tarkoituksena oli paikkakunnan rauhoittaminen valtauksen jälkeen.


title: Varkauden taistelu

text: Suomen sisällissodan alkaessa Varkaus oli Leppävirran ja Joroisten pitäjien rajalla sijainnut teollisuustaajama, josta noin kaksi kolmasosaa kuului Leppävirtaan ja kolmasosa Joroisiin. Itsenäinen kauppala Varkaudesta muodostettiin vasta 1929. Paikkakunnalla toimi vanhastaan metalliteollisuutta ja laivatelakka, kunnes A. Ahlström Oy alkoi 1900-luvun alkuvuosina kehittämään Varkaudesta Suomen puunjalostusteollisuuden keskusta. Asukkaita Varkaudessa oli vuonna 1917 noin 3 500 ja koko Leppävirran pitäjässä hieman alle 17 000.


title: Varkauden taistelu

text: Poliittisesti seutu oli Suomen punaisinta. Vuoden 1917 eduskuntavaaleissa SDP sai Varkaudessa 85,1% kannatuksen ja koko Leppävirran pitäjässäkin 68,3%. Joroisissa puoluetta äänesti 72,4% äänioikeutetuista. Teollisuustyöväestön lisäksi alueen köyhälistön muodostivat lukuisat ruotsinkielisten kartanoiden eli ”hovien” alaiset torpparit ja mäkitupalaiset sekä seutukunnan tilaton väestö.


title: Varkauden taistelu

text: 1800-luvulla Varkaudessa elettiin tiukasti aluetta kulloinkin hallinneen ruukipatruunan komennossa. Työväenliikkeen vapaa toiminta tuli mahdolliseksi vasta vuoden 1905 suurlakon jälkeen, jolloin yhdyskunta oli jo siirtynyt Ahlströmin hallintaan. Myös Ahlström oli ennen suurlakkoa kieltänyt työväenyhdistyksen toiminnan ja erottanut sen jäsenistöön kuuluneita työntekijöitään. Lisäksi muutamia perheitä oli häädetty kodeistaan.


title: Varkauden taistelu

text: Sisällissotaa edeltänyt yhteiskunnallinen kuohunta käynnistyi Varkaudessa maaliskuun 1917 vallankumouksen myötä. Yleisen tyytymättömyyden ohella jännitteitä lisäsi ensimmäisen maailmansodan aiheuttama elintarvikepula sekä samaan aikaan kasvanut asuntokurjuus. Keväällä pidettyjen lakkojen ansiosta Ahlström ja Lehtoniemen konepaja sekä Varkaudessa toiminut kruununtehdas suostuivat ottamaan käyttöön kahdeksan tunnin työajan ja myös Ahlströmin maatyöläisten työpäivää lyhennettiin. Lakkojen jälkeen yhtiö ryhtyi kuitenkin laajoihin irtisanomisiin ja alkoi samalla seulomaan tarkasti uusia työntekijöitä, karsiakseen pois joukosta jyrkimmät työväenaatteen kannattajat. Syksyyn mennessä elintarvikepulasta tuli niin paha, että paikkakunnalla alkoi esiintymään jo nälänhätää. Kesästä 1917 lähtien Varkaudessa toimi erityinen ”työväen eduskunta”, joka pyrki paikkaamaan puutteellista kunnallishallintoa teollisuusyhtiöiden hallitsemalla paikkakunnalla.


title: Varkauden taistelu

text: Varkauden punakaarti muodostettiin syksyllä 1917. Hieman ennen marraskuun yleislakkoa sen johtajaksi tuli Kuopiosta saapunut radikaali vallankumouksellinen Matti Autio. Varkaudessa toimi tuolloin myös Ahlströmin tehtaan virkailijoista muodostettu suojeluskunta. Suurlakon myötä aikaisemmin työväenyhdistykselle kuulunut valta siirtyi punakaartin käsiin ja siitä tuli Varkauden työväenliikkeen johtava voima, joka käytännössä hallitsi myös koko paikkakuntaa.


title: Varkauden taistelu

text: Sisällissodan sytyttyä 28. tammikuuta Varkaudesta kehittyi nopeasti Leppävirran ja Joroisten pitäjien vallankumoustoiminnan keskus, josta johdettiin kaikkia seudun punakaarteja. Leppävirran kirkonkylän kaarti oli alistettu Varkauden punakaartille ja muut pitäjän kaartit puolestaan Leppävirran punakaartille. Niiden toimintaedellytykset olivat kuitenkin heikot. Leppävirta oli jäänyt saarekkeeksi valkoisen Suomen keskelle, minkä vuoksi paikallisilla punakaarteilla ei ollut yhteyksiä kansanvaltuuskuntaan tai muihin punakaarteihin. Lisäksi aseistuksena oli vain runsaat sata kivääriä sekä joitakin metsästys- ja käsiaseita. Sisällissodan aikana Varkauden punakaarti hallitsi paikkakuntaa noin kolmen viikon ajan. Kaartilaiset syyllistyivät seitsemääntoista surmaan, joista kaksi oli punakaartin omia jäseniä. Helmikuussa Varkauteen hakeutuivat myös valkoisten haltuun siirtyneiltä alueilta paenneet Savonlinnan, Suonenjoen ja Kuopion punakaartit.


title: Varkauden taistelu

text: Valkoisten ensimmäinen hyökkäys tapahtui jo 6. helmikuuta, jolloin 150-miehinen Joroisten, Savonlinnan, Lappeenrannan ja Sortavalan suojeluskunnista koottu osasto yritti edetä Huutokosken suunnasta Lehtoniemen kautta Varkauteen. Valkoisilla oli myös yksi tykki, jolla ammuttiin Varkauden työväentaloa, mutta lopulta hyökkääjät hajaantuivat ja pakenivat, kun punaiset avasivat heitä vastaan tulen. Taistelun tappioiksi jäi kolme kaatunutta valkoista ja yksi punainen. Valkoiset olisivat kuitenkin onnistuneet valtauksessaan helposti, sillä paikalla oli vain kymmenen punaisten kiväärimiestä, kun loput olivat Aleksander Pietikäisen johdolla yrittämässä Kangasniemellä sijatsevan Joutsenlahden kartanon valtaamista. Välikohtauksen jälkeen punaiset eivät enää uskaltaneet poistua Varkaudesta. Koko Leppävirta jäi lopullisesti saarroksiin kaksi päivää myöhemmin, kun Kuopion punakaarti antautui. Samaan aikaan valkoiset onnistuivat myös pysäyttämään punaisten Mikkeliin tekemän hyökkäyksen ja pystyivät näin keskittämään voimansa Varkauteen.


title: Varkauden taistelu

text: Helmikuun 15. päivänä valkoiset onnistuivat räjäyttämään tärkeän sillan Joroisten pohjoisosassa sijaitsevassa Kuvansissa. Kolme päivää myöhemmin valkoisten johto kokoontui Pieksämäelle suunnittelemaan Varkaudessa toteutettavaa operaatiota. Mukana kokouksessa olivat Savon rintaman ylipäällikön kenraali Ernst Löfströmin lisäksi hyökkäykseen osallistuvien joukko-osastojen päälliköt. Tapaamisessa valmisteltiin tarkat kuljetussuunnitelmat ja hyökkäysaikataulut. Mikkelistä matkaan lähteviin Savon komppanioihin liittyivät Pieksämäen oma suojeluskunta sekä Kymenlaaksosta ja Pohjanmaalta saapuneita suojeluskuntalaisia. Löfströmin alipäällikköinä toimivat Suomen suuriruhtinaskunnan armeijassa palvellut ratsumestari C. W. Malm, itävaltalainen korpraali Karl Müller, joka tuolloin esiintyi valehenkilöllisyydellä väittäen olevansa luutnantti Karl von Zedtwitz zu Hackenbach, jääkärivänrikki Johan Sainio sekä konekiväärikomppanian päällikkönä toiminut alikapteeni Karl Hilén. Lisäksi Sainion osaston tukena oli tykistöluutnantti Aarne Kuurinmaan komentama panssarijuna.


title: Varkauden taistelu

text: Valkoiset aloittivat operaationsa 19. helmikuuta ja seuraavana yönä Pieksämäen sekä Huutokosken asemille kootut joukot saartoivat Varkauden. Mukana oli noin tuhat valkoista, jotka oli koottu Pohjanmaan, Savon ja Kymenlaakson suojeluskuntalaisista. Punaiset asettivat heitä vastaan 1 200 miestä, joista kuitenkin ainoastaan 150:llä oli kiväärit. Valkoiset puolestaan olivat kaikki aseistettuja ja lisäksi heillä oli tukenaan kuusi konekivääriä sekä kaksi tykkiä.


title: Varkauden taistelu

text: Varsinainen hyökkäys Varkauteen alkoi 20. helmikuuta, jolloin Suonenjoen suojeluskunta riisui aluksi Kotalahden punakaartin aseista. Valkoiset saartoivat myös Leppävirran kirkonkylän, jolloin suuri osa sen punakaartilaisista jäi vangiksi ja loput komennettiin Varkauden puolustajien avuksi. Muista Leppävirran pitäjän punakaarteista Lehtoniemen kaarti onnistui aluksi puolustautumaan, mutta antautui kuitenkin jo seuraavana aamuna. Tämän jälkeen valkoiset pääsivät Lehtoniemessä etenemään ilman vastarintaa rautatieaseman lähellä sijaitsevan Joutlahden rannalle. Punaiset puolestaan vetäytyivät Päiviönsaarella sijaitsevalle Ahlströmin tehdasalueelle. Heidän viimeiseksi suojapaikakseen jäi 21. päivän iltana massatehdas, jonne linnoittautui noin 700 punakaartilaista. Ammukset olivat kuitenkin loppuneet ja lopulta epätoivoiseen tilanteeseen joutuneet punaiset antautuivat illalla kello 22 aikaan.


title: Varkauden taistelu

text: Taisteluiden aikana kaatui 12 valkoista ja noin kaksikymmentä punaista. Haavoittuneita valkoisia oli noin 50, jotka toimitettiin paikallisen seurakunnan diakonissojen hoitoon Ahlströmin tehtaan hotellissa toimineeseen sairaalaan. Valkoisten mukana saapui myös heidän oma lääkärinsä sekä sairaanhoitajia.


title: Varkauden taistelu

text: Punaisten teloitukset aloitettiin välittömästi antautumisen jälkeen. Silminnäkijöiden mukaan tehtaalta tulleiden antautuneiden joukosta otettiin satunnaisesti miehiä, jotka vietiin läheisen Huruslahden jäälle ammuttaviksi. Ensimmäisenä teloitettiin Matti Autio sekä muutamaa muu johtaja, kuten Leppävirran, Lehtoniemen ja Savonlinnan punakaartien päälliköt Kaarlo Lähteenmäki, Adam Krogerus ja Emil Parkkinen. Heidän jälkeensä Huruslahden jäällä teloitettiin yön aikana taustalla palavan Ahlströmin sahan loimussa vielä noin 80 punakaartilaista. Teloitettujen joukossa oli myös muun muassa Varkauden paperityöläisten ammattiosaston ensimmäinen puheenjohtaja Otto Leskinen (s. 1891). Seuraavana yönä ammuttiin vielä muutamia antautuneita, joiden väitettiin pyrkineen pakoon ja lisäksi valkoiset väittivät joidenkin samana yönä ammuttujen kuolleen vahingonlaukauksiin.


title: Varkauden taistelu

text: Teloituksia alettiin kutsumaan ”Huruslahden arpajaisiksi”, koska valkoisten oletettiin valinneen ammuttavaksi joka kymmenennen riviin komennetun punakaartilaisen. Myöhemmän tutkimuksen mukaan teloitukset eivät kuitenkaan olleet sattumanvaraisia, vaan ammutut olivat punakaartien johtohenkilöitä, sisällissodan aikaisiin veritekoihin osallistuneita tai muutoin näkyvässä asemassa olleita työväenliikkeen aktiiveja. Teloitusten tarkoituksena oli johtohahmot ampumalla saada tilanne Varkaudessa rauhoittumaan. Mannerheim oli ottanut käytännön Venäjältä, jossa sotilaat oli totutettu ampumaan vain näkyvimmät kapinoitsijat ja päästämään loput menemään.


title: Varkauden taistelu

text: Varkauden taisteluun osallistui Kajaanin sissirykmentin riveissä myös Urho Kekkonen, jonka osasto oli sijoitettu Taipaleen kanavalle. Muistelmissaan Kekkonen kertoi kuulleensa Huruslahden teloituksista ja lähteneensä paikalle katsomaan. Hänen mukaansa teloitettuja makasi järven jäällä vieri vieressä ja ruumiita oli yhteensä ”sadan tienoilla”. Kekkonen kertoi näyn jättäneen tuolloin vasta 17-vuotiaaseen poikaan lähtemättömän vaikutelman.


title: Varkauden taistelu

text: Ahlströmin tehdasalueen suuri kansankeittiö toimi valkoisten huoltopaikkana, joten vangeiksi otetut punakaartilaiset vietiin vartioituna Päivönsaaressa sijaitsevaan Varkauden tehdasseurakunnan kirkkoon tai parin kilometrin päähän Taulumäen työväentalolle, jonka jälkeen kuulustelut aloitettiin jo seuraavana päivänä. Naiset ja lapset oli käsketty koteihinsa heti massatehtaan antautumisen jälkeen. Varkauden sotilaskomendantiksi määrättiin Savonlinnan suojeluskuntajoukkojen päällikkö Ensi Somersalo, jonka vastuulle tuli vangiksi otettujen punakaartilaisten tutkiminen ja rankaisu. Kenttäoikeuden jäseniksi nimettiin Varkauden ja ympäristöpitäjien suojeluskuntalaisia seka muita valkoisiin lukeutuneita paikallisia merkkihenkilöitä. Oikeuden puheenjohtajana toimi Rantasalmen kihlakunnan tuomari ja hovioikeuden asessori Elias Sopanen, joka oli myös nuorsuomalaisten kansanedustaja. Tuomioistuin kokoontui kirkon sakastissa pastori Yrjö Kiviojan luvalla.


title: Varkauden taistelu

text: Helmikuun 22. ja maaliskuun 14. päivän välisenä aikana kenttäoikeus kuulusteli yhteensä 1 254 henkilöä, joista yhdeksän oli naisia ja kolme Varkauden kruununtehtaalle komennettuina ollutta venäläistä sotilasta. Kuulustelluista vapautettiin 769 henkilöä, Kuopion vankileirille siirrettiin 383 ja ammuttavaksi määrättiin 87. Viidentoista kuulustellun papereihin ei ole merkitty oikeuden päätöstä. Vankileirille toimitetuista punaisista menehtyi 80 ja lisäksi yksitoista kuulusteluissa ollutta kuoli tai katosi vielä myöhemmin vuoden 1918 aikana. Myöhemmät teloitukset suoritettiin Päiviönsaaren tukkikasoilla.


title: Varkauden taistelu

text: Varkauden valtauksen jälkeen ratsumestari C. W. Malmin komentamat Kuopion suojeluskuntalaiset aloittivat vielä Leppävirran pitäjän puhdistuksen, jonka yhteydessä 26.–27. helmikuuta ammuttiin nelisenkymmentä punaista. Rankaisutoimien yhteydessä sai koko pitäjässä näin ollen surmansa yhteensä noin 270 punaista. Teloitettuja heistä oli 170-180 henkilöä, loppujen menehtyessä myöhemmin vankileireillä. Operaation jälkeen ratsumestari Malm ylennettiin ansioistaan everstiluutnantiksi ja myös kenttäoikeuden johtajana toiminut Sopanen palkittiin.


title: Varkauden taistelu

text: Teloitetut punakaartilaiset haudattiin joukkohautaan Ylä-Kankun hautausmaalle. Piispa Wille Riekkisen oli tarkoitus siunata vainajat marraskuussa 2005 järjestetyn punaisten muistojuhlan yhteydessä, mutta seurakunta päätti yllättäen luopua ajatuksesta, saatuaan tiedon, että haudatut olisi jo aikaisemmin kaivettu ylös ja siunattu. Tieto perustui Ahlströmin tehdassaarnaajana toimineen Veikko Koiviston 79-vuotiaana tekemiin muistiinpanoihin, mutta mistään muualta ei joukkohaudan avaamisesta ole löytynyt mainintoja. Varkauden historiaa tutkinut professori Hannu Itkonen pitääkin Koiviston muistitietoa vääränä.


title: Varkauden taistelu

text: Sisällissodan aikana Varkaudessa kuolleille punaisille pystytettiin muistomerkki Kankunharjulla sijaitsevalle Ylä-Kankun hautausmaalle vuonna 1922. Veistoksen oli tehnyt Puurtilasta kotoisin ollut kivityömies Otto Tuure. Sen 15 000 markan rahoitus kerättiin Ahlströmin tehtaan työläisten keskuudesta ja varoja saatiin myös myymällä muistomerkkiä esittävää postikorttia.


title: Varkauden taistelu

text: Muistomerkki ehdittiin kuitenkin varastamaan ja upottamaan läheiseen Helvelahteen huhtikuun 24. päivän vastaisena yönä eli viikkoa ennen vapuksi suunniteltua paljastustilaisuutta. Lehtitietojen mukaan sen olivat varastaneet neljä varkautelaista nuorta miestä, jotka olivat vetäneet kolme metriä korkean veistoksen hevosilla järven jäälle ja upottaneet noin kuuden metrin syvyyteen. Poliisi ei ollut halukas tutkimaan rikosta ja se jäikin lopulta ratkaisematta. Huhupuheina kerrottiin, että muistomerkin paikalta oli löytynyt suojeluskuntapuvun nappi, lisäksi väitettiin, että kuljetukseen olisi käytetty Ahlström Oy:n hevosia ja koko tapauksella olisi ollut yhtiön johdon hyväksyntä. Muistomerkin hävittäminen lisäsi paikkakunnalla jo entuudestaan olleita jännitteitä työläisten ja yhtiön välille. Se oli myös osaltaan johtamassa myöhemmin kesällä käynnistyneeseen laajaan lakkoon. Hautamuistomerkin lisäksi Varkaudessa häpäistiin myös yksittäisten punaisten hautoja, joiden ristejä töhrittiin kesällä 1923. Otto Tuuren poika Ilmari Tuure teki myöhemmin uuden muistomerkin alkuperäisen mallin mukaan ja se paljastettiin vuonna 1945.


title: Varkauden taistelu

text: Massatehtaalla on nykyään muistolaatta, jossa kerrotaan vuoden 1918 tapahtumista. Lisäksi tehtaan massatornin yläaulassa on entisöity tila, jossa on nähtävissä muun muassa tehtaaseen linnoittautuneiden punakaartilaisten seinäkirjoituksia. Museo on yleisölle avoinna tilauksesta.


title: Amerikan Samoa kesäolympialaisissa 2012

text: Amerikan Samoa osallistui Lontoon olympialaisiin vuonna 2012 joukkueella, johon kuului viisi neljää eri lajia edustavaa urheilijaa. Lipunkantajana avajaisissa sekä päättäjäisissä toimi uimari Ching Maou Wei.


title: Amerikan Samoa kesäolympialaisissa 2008

text:
Amerikan Samoa osallistui Pekingin olympialaisiin vuonna 2008 joukkueella, johon kuului neljä kolmea eri lajia edustavaa urheilijaa. Yksikään urheilijoista ei kuitenkaan ollut syntynyt Amerikan Samoalla, ja kaikki olivat ensikertalaisia.
Lipunkantajana avajaisissa toimi judoka Silunu A'etunu.


title: Päiväntasaajan Guinea kesäolympialaisissa 2012

text: Päiväntasaajan Guinea osallistui Lontoon kesäolympialaisiin vuonna 2012 kahden yleisurheilijan joukkueella. Heistä lipunkantajana sekä avajaisissa että päättäjäisissä toimi aitajuoksija Bibiana Martina.


title: Päiväntasaajan Guinea kesäolympialaisissa 2008

text: Päiväntasaajan Guinea osallistui Pekingin olympialaisiin vuonna 2008 kolmen urheilijan joukkueella, jotka osallistuivat judoon ja yleisurheiluun. Lipunkantajana avajaisissa toimi yleisurheilija Emilia Mikue Ondo.


title: Charity Opara

text: Charity Opara-Asonze (s. 20. toukokuuta 1972 Owerri) on aktiiviuransa päättänyt nigerialainen pikajuksija ja olympiamitalisti.


title: Charity Opara

text: Opara edusti Nigeriaa olympialaisissa kaksi kertaa, vuosina 1996 ja 2000. Vuoden 1996 olympialaisissa Atlantassa hän oli mukana pronssia voittaneessa Nigerian pitkän viestin joukkueessa. Vuonna 2000 Sydneyssä Opara selviytyi 400 metrin juoksussa neljännesvälieriin ja oli mukana pitkän viestin joukkueessa, joka sijoittui finaalissa neljänneksi.


title: Charity Opara

text: 400 metrin juoksun ennätyksensä 49,29 Opara juoksi vuonna 1998.


title: Serra do Mar

text: Serra do Mar ([ˈsɛʁɐ du ˈmaɾ] on 1500 km pitkä vuoristojen ja jyrkänteiden ketju Kaakkois-Brasiliassa. Rannikolla on jyrkänne 2600 km matkalta aina Bahian osavaltioon asti, mutta vain eteläosaa kutsutaan nimellä Serra do Mar.


title: Serra do Mar

text: Serra do Mar seuraa Atlantin Valtameren rannikkoa Espírito Santon osavaltiosta Santa Catarinan eteläosaan. Joissakin lähteissä siihen sisällytetään myös Serra Geral, jolloin alue ulottuisi myös Rio Grande do Sulin koillisosaan


title: Serra do Mar

text: Jyrkänne muodostaa rajan lähellä merenpinnan tasoa olevan rantavyöhykkeen ja sisämaan ylängön ("planalto") välille. Ylängon keskimääräinen korkeus on 500-1300 metriä.


title: Serra do Mar

text: Siihen aikaan kun eurooppalaiset saapuivat Brasiliaan 1500-luvulla, Serra do Marilla oli rikas ja erittäin monipuolinen ekosysteemi, joka koostuu pääasiassa rehevästä trooppisesta sademetsästä, nimeltään "Mata Atlântica". Kaupungistumisen ja hakkuiden takia suurin osa metsää on tuhoutunut. Jäljellä olevat metsäpirstaleet ovat lähes yksinomaan merelle päin suuntautuvilla jyrkänteillä ja jyrkillä rinteillä.


title: Serra do Mar

text: Joukko erilaisia suojelualueita on nyt perustettu suojelemaan Mata Atlanticaa ja sen biologista perintöä, mutta happosateet, saastuminen, salametsästäjät, salahakkuut, metsäpalot ja kasvavavt kaupunkien alueet, ja maatilat aiheuttavat aktiivisesti tuhoja, erityisesti kaupunkeja ympäröivillä alueilla. Useat suuret metropolit, kuten Vale do Itajaí, Curitiba, Sao Paulo ja Rio de Janeiro, ovat lähellä Serra do Maria.


title: Serra do Mar

text: Sademetsien tuhottujen elinympäristöjen elvyttäminen ja biologisen monimuotoisuuden palauttaminen metsittämällä on tunnetusti erittäin vaikeaa.


title: Serra do Mar

text: Serra do Marin alueella Paranán ja São Paulon osavaltioissa olevat 25 luonnonsuojelualuetta, yhteispinta-alaltaan lähes 470 000 hehtaaria, on nimetty Unescon maailmaperintökohteeksi vuonna 1999. Alueen lajisto on erittäin monimuotoista, ja siellä elää monia harvinaisia ja kotoperäisiä lajeja. Paikoin on laskettu 450 puulajia hehtaarilta. Alueella on 120 nisäkäslajia, niiden joukossa jaguaari ja monia apinalajeja, sekä 350 lintulajia.


title: Margarita Mamun

text: Margarita Mamun (, s. 1. marraskuuta 1995 Moskova) on venäläinen rytminen voimistelija, olympiavoittaja, maailman- ja euroopanmestari.


title: Margarita Mamun

text: Mamun edustaa äitinsä kotimaata Venäjää. Hän edusti lyhyen ajan juniori-ikäisenä myös isänsä kotimaata Bangladeshia, mistä hänen lempinimensä ”Bengal Tigress” johtuu.


title: Margarita Mamun

text: Rio de Janeiron kesäolympialaisissa 2016 Mamun voitti yksilökilpailun olympiakultaa ennen ennakkosuosikki Jana Kudrjavtsevaa tämän sorruttua virheeseen keilaohjelmassaan. Mamun on voittanut myös runsaasti mitaleita maailman- ja euroopanmestaruuskilpailuista.


title: Malawi kesäolympialaisissa 2012

text: Malawi osallistui Lontoon olympialaisiin vuonna 2012 joukkueella, johon kuului kolme urheilijaa kahdesta eri lajista. Lipunkantajana avajaisissa sekä päättäjäisissä toimi maratoonari Mike Tebulo.


title: Malawi kesäolympialaisissa 2008

text: Malawi osallistui Pekingin olympialaisiin vuonna 2008 neljän urheilijan joukkueella. Lipunkantajana avajaisissa toimi uimari Charlton Nyirenda.


title: Millionaire Hot Seat

text: Millionaire Hot Seat, tunnetaan myös nimellä "Hot Seat", on australialainen visailuohjelma. Se on spin-off Haluatko miljonääriksi? -ohjelmasta ja sitä alettiin esittää Nine Network -kanavalla 20. lokakuuta 2009. Kuten alkuperäisessä formaatissa, sitä juontaa Eddie McGuire.


title: Millionaire Hot Seat

text: On ollut 12 eri versiota "Millionaire Hot Seat" -ohjelmasta siitä lähtien kun Australian versio debytoi


title: Tianeptiini

text: Tianeptiini on 1960-luvulla kehitetty pääasiallisesti masennuksen hoitoon käytettävä lääkeaine, joskin sitä voidaan käyttää myös astman ja ärtyneen paksusuolen hoitoon.


title: Tianeptiini

text: Kemiallisesti se on trisyklinen masennuslääke, mutta kuuluu SSRE-lääkkeisiin ("selektiiviset serotoniinin takaisinoton lisääjät"). Sillä on myös huomattavasti enemmän sivuvaikutuksia verrattuna muihin trisyklisiin masennuslääkkeisiin. Tianeptiinilla on myös ahdistusta poistava vaikutus, joskaan sillä ei ole sedatiivista, antikolinergista tai kardiovaskulaarista vaikutusta.


title: Tianeptiini

text: Tianeptiinillä on jonkin verran väärinkäyttöpotentiaalia, joskin väärinkäyttö on harvinaista. Esimerkiksi Venäjällä esiintyy aineen suonensisäistä käyttöä. Sillä on kerrottu olevan näin annosteltuna opioidien kaltaisia vaikutuksia, ja sitä on myös toisinaan yritetty käyttää opioidien vieroitusoireisiin.


title: Tianeptiini

text: Lääkkeen käyttö on voimakkaiden vieroitusoireiden vuoksi äärimmäisen vaikea lopettaa, erityisesti annostuksen ollessa suuri.


title: Tianeptiini

text: Tianeptiinin tuotenimiä ovat Stablon, Coaxil, Tatinol, Tianeuraxal ja Zinosal. Se on Suomessa reseptilääke, ja sitä saa apteekista ainoastaan Lääkelaitoksen erityisluvalla.


title: Richard Neville

text: Richard Neville, 16. Warwickin jaarli KG (22 . marraskuuta 1428 – 14 . huhtikuuta 1471), joka tunnetaan nimellä Warwick Kuninkaantekijä, oli englantilainen aatelismies ja armeijan komentaja. Viidennen Salisburyn jaarlin poika Warwick oli aikansa vaurain ja vaikutusvaltaisin englantilainen aatelismies, jolla oli poliittisia yhteyksiä, yli maan rajojen. Yhtenä Ruusujen sodan johtajista alun perin York-suvun puolella, mutta myöhemmin siirtyi lancasterilaisten puolella, hän oli keskeinen kahden kuninkaan valtaannousussa, mikä johti lisänimeen ”Kuninkaantekijä”.


title: Richard Neville

text: Avioliiton kautta ja perintönä saadun vaurauden ansiosta Warwick nousi 1450-luvulla Englannin politiikan keskiöön, sillä hänellä oli varaa ylläpitää kohtalaista sotajoukkoa. Alun perin hän oli kuningas Henrik VI:n kannattaja. Aluekiista Somersetin herttuan kanssa johti hänet tekemään yhteistyötä Yorkin herttua Rikhard Plantagenetin kanssa, joka oli kuninkaan vastustaja. Poliittinen konflikti myöhemmin muuttui täysimittaiseksi kapinaksi, jonka taisteluissa York sai surmansa, kuten myös Warwickin isä, Salisburyn jaarli. Yorkin poika menestyi myöhemmin Warwickin avulla, ja hänestä kruunattiin kuningas Edvard IV. Edvard hallitsi aluksi Warwickin tuella, mutta myöhemmin he riitautuivat ulkopolitiikan takia ja koska kuninkaan valinta vaimoksi, Elisabet Woodville, ei miellyttänyt Warwickia. Kun juoni, jolla olisi kruunattu Edvardin veli, Clarencen herttua George, epäonnistui, Warwick sen sijaan palautti Henrik VI:n valtaistuimelle. Voitto oli kuitenkin lyhytikäinen: 14. huhtikuuta 1471 Warwick hävisi Edvardille Barnetin taistelussa ja sai surmansa. Samassa taistelussa kuoli Richard Nevillen veli John Neville.


title: Richard Neville

text: Warwickilla ei ollut yhtään poikaa. Vanhempi hänen kahdesta tyttärestään, Isabel, oli naimisissa Clarencen herttua Georgen, eli Edvardin veljen kanssa. Hänen nuoremmalla tyttärellään Annella oli lyhytikäinen avioliitto kuningas Henrik VI:n pojan Edvard Westminsterin kanssa, joka kuoli taistelussa 17-vuotiaana. Sitten Anne meni naimisiin kuningas Edvardin nuoremman veljen Gloucesterin herttua Richardin kanssa, joka myöhemmin tuli kuningas Rikhard III.


title: Richard Neville

text: Warwickin historiallinen merkitys on herättänyt paljon kiistaa. Historioitsijat ovat vuorotellen nähneet hänet itsekeskeisenä kiivailijana, vuoroin kiittämättömän kuninkaan oikkujen uhrina. Se on yleisesti sovittu, kuitenkin, että omana aikanaan hän nautti suurta suosiota kaikissa yhteiskunnan kerroksissa, ja että hän oli taitava houkuttelemaan kansan tunteista poliittista tukea.


title: San Marino kesäolympialaisissa 2012

text: San Marino osallistui Lontoon olympialaisiin vuonna 2012 neljän urheilijan joukkueella. Mitaleita maa ei saavuttanut, vaikka trap-ampuja Alessandra Perilli olikin lähellä jääden kuitenkin neljänneksi. Hän toimi myös lipunkantajana avajaisissa sekä päättäjäisissä.


title: Syn Cole

text: Rene Pais (s. 1988), tunnetaan paremmin nimellä Syn Cole on virolainen DJ. Hänet tunnetaan erityisesti remixseistään, joita hän on esimerkiksi tehnyt Aviciin kappaleista.


title: Voces Intimae

text: Voces Intimae on suomalainen jousikvartetti. Se on perustamisensa jälkeen v. 1970 pitänyt konsertteja eri puolella Suomea ja mm. Unkarissa erittäin menestyksekkäästi.


title: Voces Intimae

text: Vuonna 1972 Voces Intimae saavutti kolmannen sijan Liègen kansainvälisessä kvartettikilpailussa, ja maaliskuussa 1974 se voitti Suomen osakilpailun ja edusti Suomea Euroopan Yleisradioliiton EBU:n kvartettikilpailussa Tukholmassa marraskuussa 1974.


title: Voces Intimae

text: Jorma Rahkonen on Radion sinfoniaorkesterin ja Helsingin Kamariorkesterin ensimmäinen konserttimestari. Ari Angervo on Suomen Kansallisoopperan ensimmäinen konserttimestari, Helsingin Kamariorkesterin jäsen, viulupedagogi ja kapellimestari. Mauri Pietikäinen soittaa Helsingin kaupunginorkesterissa, toimii opettajana ja on esiintynyt myös solistina. Veikko Höylä on Suomen Kansallisoopperan ensimmäinen soolosellisti, esiintyy usein solistina ja toimii opettajana.


title: Vuorijärvi (Ikaalinen)

text: Vuorijärvi on Pirkanmaalla Ikaalisissa Aivusperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vuorijärvi on osa Liesijoen aluetta.


title: Vuorijärvi (Ikaalinen)

text: Järven pituus on 2,1 kilometriä, leveys 300 metriä ja sen pinta-ala on 58 hehtaaria. Se sijaitsee pari kilometriä Juhtimäeltä etelään ja viisi kilometriä Vahon kylästä koilliseen. Järvi on kaksiosainen ja järven pääallas on 2,0 kilometriä pitkä ja 350 metriä leveä. Pääaltaan pohjoispuoliskon länsirannasta haarautuu matala Kusiaisensalmi, joka on 450 metriä pitkä ja kapeimmillaan alle 20 metriä leveä. Se johtaa Luutalahteen, josta laskee Vuorikoski Vesajärveen. Järveen laskee kaksikymmentä ojaa tai jokea. Pohjoispäähän laskee koskena Liesijoki, joka on Liesijärven laskujoki. Eteläpään lounaisrantaan laskee Aivusjärven laskuoja. Eteläpään kaakkoisrantaan laskee Siltanevan kautta useampi suo-oja, jotka ovat usean järven ja lammen laskuojat. Tällaisia järviä ovat Tervalampi, jonka kautta laskee kaksi muutakin järveä, ja Pyydyslampi, jonka kautta laskee kahdeksan muuta järveä tai lampea. Vuorijärven eteläpäässä on matalaa, joten se on myös kivikkoinen. Sen eteläosassa sijaitsee suuri Vuorijärvensaari, joka on 300 metriä pitkä ja 80 metriä leveä.


title: Vuorijärvi (Ikaalinen)

text: Järven rantaviivan pituus on 8,8 kilometriä ja sen ranta on paikoin tasista metsämaata ja paikoin jyrkkärinteistä ja kallioista metsää. Vain muutamissa kohdissa ranta on suota. Rannoille on rakennettu alle 20 vapaa-ajan asuntoa, joille johtaa tiet lännessä Aivusperän teiltä ja idässä yhdystieltä 2764. Ylöjärven ja Ikaalisten välinen raja ohittaa järven etelässä 250 metrin päässä.


title: Vuorijärvi (Ikaalinen)

text: Järvi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Ohistonlampi– Kyrösjärvi.


title: John Michael Higgins

text: John Michael Higgins (s. 12. helmikuuta 1963) on yhdysvaltalainen näyttelijä. Higgins on toiminut myös ääninäyttelijänä elokuvissa ja videopeleissä.


title: Nykyaikainen viisiottelu kesäolympialaisissa 2016 – miesten yksilökilpailu

text: Nykyaikaisen viisiottelun miesten turnaus Rio de Janeiron olympialaisissa 2016 käytiin 18. – 20. elokuuta. Kilpailut käytiin kolmella eri areenalla: uinti käytiin Centro Aquático de Deodorolla, Estádio de Deodorolla ratsastus ja ampumajuoksu sekä Arena da Juventudella miekkailu. Kilpailun voitti venäläinen Aleksandr Lesun ennen ukrainalaista Pavel Tymošenkoa ja meksikolaista Ismael Hernándezia.


title: René Bonino

text: René Joseph Bonino (14. tammikuuta 1930 Saulieu – 18. elokuuta 2016 Autun) oli ranskalainen pikajuoksija.


title: René Bonino

text: Parhaimmillaan 10,5 sekuntiin 100 metriä juossut Bonino saavutti EM-hopeaa Bernissä 1954 hävittyään saksalaiselle Heinz Füttererille. Bonino kilpaili 100 metrillä ja pikaviestissä kaksissa kesäolympialaisissa, Helsingissä 1952 ja Melbournessa 1956. Helsingissä Ranskan pikaviestijoukkue oli viides.


title: Allsvenskanin kausi 2016

text: Allsvenskanin kausi 2016 on Ruotsin jalkapallon korkeimman sarjatason, Allsvenskanin, 92. kausi. Kausi alkoi 2. huhtikuuta 2016 ja se päättyy marraskuussa 2016.


title: Fatima Yusuf

text: Fatima Yusuf-Olukoju (s. 2. toukokuuta 1971 Owo) on aktiiviuransa päättänyt nigerialainen pikajuoksija ja olympiamitalisti.


title: Fatima Yusuf

text: Yusuf-Olukoju edusti Nigeriaa olympialaisissa kaksi kertaa, vuosina 1996 ja 2000. Vuoden 1996 olympialaisissa Atlantassa hän sijoittui 400 metrin juoksussa kuudenneksi ja oli mukana hopeaa voittaneessa Nigerian pitkän viestin joukkueessa. Vuonna 2000 Sydneyssä Yusuf-Olukoju kilpaili 200 metrin juoksussa, jossa selviytyi puolivälieriin saakka.


title: Fatima Yusuf

text: Ennätyksikseen Yusuf-Olukoju juoksi 200 metrillä 22,28 vuonna 1999 sekä 400 metrillä 49,43 vuonna 1995.


title: Abdoulrazak Issoufou

text: Abdoulrazak Issoufou Alfaga (s. 26. joulukuuta 1994) on nigeriläinen taekwondon olympiamitalisti.


title: Abdoulrazak Issoufou

text: Issoufou saavutti olympiahopeaa Rio de Janeirossa 2016 hävittyään yli 80 kg:n painoluokan loppuottelussa azerbaidžanilaiselle Radik Isajeville pistein 2–6. Hän voitti kultaa Afrikan kisojen yli 87-kiloisten sarjassa 2015. Taekwondon Afrikan-mestaruuskilpailuissa hän sai samassa painoluokassa hopeaa 2014.


title: Henri Knuutinen

text: Henri Knuutinen (s. 27. joulukuuta 1997 Kiuruvesi) on suomalainen jääkiekkoilija, joka edustaa SM-liigajoukkue Kalevan Palloa. Hän on pelipaikaltaan vasen laitahyökkääjä ja laukoo oikealta.


title: Henri Knuutinen

text: Knuutinen on Kiuruveden Kiekko -81:n kasvatti. Hän siirtyi 15-vuotiaana Iisalmen Peli-Karhujen B-nuoriin kaudeksi 2013–2014, mutta B-nuorten Suomi-sarjan karsintojen jälkeen Knuutinen siirtyi kuitenkin kesken kauden Kalevan Pallon B2-nuoriin. Kaudella 2015–2016 hän voitti seuran A-nuorten sisäisen tehotilaston lukemalla +20, kuten myös pudotuspeleissä lukemalla +7. Knuutinen voitti kauden päätteeksi A-nuorten SM-pronssia. Juniori-KalPa ry:n omissa kauden päättäjäisissä hänet palkittiin A-nuorten joukkueesta Vuoden tulokkaana sekä Tiukan taistelijan Hannes Maljalla.


title: Henri Knuutinen

text: Elokuussa 2016 Knuutinen teki KalPan kanssa vuoden mittaisen SM-liigasopimuksen. Hän pelasi ensimmäisen miesten pääsarjaottelunsa vain 18-vuotiaana Mestarien liigassa 20. elokuuta 2016 ruotsalaista Skellefteå AIK:ta vastaan. Knuutinen merkittiin KalPan 13. hyökkääjäksi. SM-liigadebyyttinsä hän teki 12. marraskuuta 2016 Helsingin IFK:ta vastaan. Knuutinen sai ottelussa jääaikaa 6.27 minuuttia. Liigauransa avausmaalin hän teki 31. tammikuuta 2017 myös Helsingin IFK:ta vastaan. Sami Simonen valitsi Knuutisen ottelun Alumnien tähtien kolmostähdeksi. Kaikkiaan hän pelasi kauden 2016–2017 aikana SM-liigassa 22 runkosarja- ja neljä playoff-ottelua tehopistein 1+1=2. Knuutinen voitti kauden päätteeksi SM-hopeaa. Hän pelasi suurimman osan kaudestaan kuitenkin KalPan A-nuorissa, joiden sisäisen pistepörssin voiton Knuutinen jakoi pudotuspeleissä kolmen muun pelaajan kanssa tehoilla 2+2=4. Toukokuussa 2017 Knuuttinen teki kaksivuotisen jatkosopimuksen KalPan kanssa.


title: Henri Knuutinen

text: Kaudella 2017–2018 Knuutinen pelasi KalPassa kaksi SM-liigaottelua. Hän pelasi valtaosan kaudestaan seuran A-nuorissa.


title: Henri Knuutinen

text: Knuutinen on pelannut kolme nuorten maaottelua.


title: Betty Peltonen

text: Betty Maria Peltonen (20. marraskuuta 1902 Lempäälä – 7. tammikuuta 1988 Helsinki) oli suomalainen Suomen Kommunistisen puolueen ja monien muiden järjestöjen toiminnassa 1920-luvun alusta lähtien mukana ollut yhteiskunta-aktiivi.


title: Betty Peltonen

text: Betty Peltosen vanhemmat olivat Karl Peltonen ja Hida Hupakka. Perhe muutti Lohjalle, jossa isä Karl oli työssä sahalla ja kalkkitehtaalla kunnes hänestä tuli Virkkalan työväentalon vahtimestari. Betty Peltonen kävi kansakoulun Virkkalassa ja hän hoiti kirjailija Arvid Järnefeltin työväenyhdistykselle lahjoittamaa kirjastoa sekä opiskeli venäjän kielen alkeita Järnefeltien opastuksella. Suomen sisällissodan aikana Karl Peltonen palveli tolstoilaisen vakaumuksensa perusteella aseettomana punaisten puolella. Sodan jälkeen hänet tuomittiin valtiorikosoikeudessa 12 vuoden vankeusrangaistukseen, mutta hän vapautui armahdusten yhteydessä.


title: Betty Peltonen

text: Betty Peltonen toimi aluksi Lohjalla osuuskaupan myyjänä kunnes hän muutti sisällissodan jälkeen Tampereelle, jossa hän oli ensin piikana Tampereen valtiorikosoikeuden puheenjohtajan tuomari Raekallion perheessä ja siirtyi sitten Osuusliike Voiman palvelukseen myyjäksi. Tampereella Betty Peltonen alkoi osallistui 1920-luvun alussa vasemmistososialistien toimintaan ja tutustui myös maanalaisessa kommunistien työssä mukana olleisiin henkilöihin kuten Jalmari Rasiin ja Arvo ”Poika” Tuomiseen. Vuonna 1921 Betty Peltonen matkusti salaa Neuvosto-Venäjälle osallistuakseen kursseille ja Suomen Kommunistisen Puolueen 4. edustajakokoukseen. Hän oli edustajakokouksen nuorin äänioikeutettu edustaja.


title: Betty Peltonen

text: Betty Peltonen muutti Helsinkiin vuonna 1923 toimien sitten SKP:n ja Suomen sosialistisen työväenpuolueen (SSTP) palveluksessa konekirjoittajana. Hänestä tuli SSTP:n puoluetoimikunnan jäsen 1923 ja hän osallistui myös SSTP:n julkaisemien lehtien "Liekki", "Itä ja Länsi" sekä "Työläisnainen" toimittamiseen. Hän oli elokuussa 1923 kuukauden verran pidätettynä SSTP:n lakkauttamisen yhteydessä ja vuonna 1925 hänet tuomittiin vuodeksi vankeuteen valtiopetoksen valmistelusta. Peltonen pidätettiin uudelleen lokakuussa 1929 ja keväällä 1930 Turun hovioikeus tuomitsi hänet kolmeksi vuodeksi vankeuteen. 1920-luvulla Peltosella oli suhde SSTP:n toiminnassa mukana olleen toimittaja Väinö Vuorion (k. 1929) kanssa.


title: Betty Peltonen

text: Vapauduttuaan vankilasta toukokuussa 1932 Peltonen muutti perheensä luo Tamperelle ja työskenteli pesijänä ja käsitöiden tekijänä. Vankeusaika oli heikentänyt hänen terveyttään ja huolia lisäsi myös isä Karl Peltosen kuolema vuonna 1933. Vuosina 1934–1935 Betty Peltonen opiskeli Työväen akatemiassa yhteiskunnallis-valtiollisella linjalla. Hän pääsi takaisin Osuusliike Voiman palvelukseen ja alkoi taas osallistua yhteiskunnalliseen toimintaan 1930-luvun puolivälissä järjestäen aluksi Tampereella taiteilijaseura Kiilan tilaisuuksia. Hän toimi myös vasemmistolaisten kulttuurilehtien ja Kiilan julkaisemien albumien tilaustenhankkijana. Peltonen oli mukana luovuttamassa kuolemanrangaistusta vastustavaa adressia presidentti Kyösti Kalliolle ja hänet nimtettiin samassa yhteydessä perustetun Ihmisoikeuksien liiton valtuuskunnan jäseneksi. Peltonen kirjoitti myös Suomen Liiketyöntekijäin liiton Tampereen osastojen lehteen käyttäen nimimerkkiä "E. Elo".


title: Betty Peltonen

text: Betty Peltonen liittyi Suomen Sosialidemokraattisen Puolueen jäseneksi, mutta hän oli myös edelleen mukana SKP:n maanalaisessa toiminnassa. Tässä yhteydessä hän tapasi myös tulevan kihlattunsa Onni Kyrölän ja hän muutti asumaan Lahteen Kyrölän luokse joulukuussa 1941. SKP:n piirissä levisi huhu, että Onni Kyrölä olisi ollut Etsivän keskuspoliisin palkkaama provokaattori ja tämä huhu leimasi joidenkin silmissä myös Betty Peltosta. Vuonna 1940 Peltonen liittyi Suomen-Neuvostoliiton rauhan ja ystävyyden seuraan. Hän sai neljän kuukauden vankeustuomion oltuaan mukana Cay Sundströmin yksityiskodissa järjestetyssä puhetilaisuudessa, sillä yli 30 hengen kokouksista olisi pitänyt ilmoittaa etukäteen viranomaisille. Jatkosodan aikana Kyrölä ja Peltonen osallistuivat jonkin verran maanalaiseen sodanvastaiseen toimintaan. Vuonna 1943 he majoittivat ja ruokkivat desanttina Suomeen tullutta Matti Långia. Onni Kyrölä joutui sen vuoksi syksyllä 1943 pidätetyksi ja hän kuoli vankilassa kuulustelujen yhteydessä pahoinpitelyn uhrina lokakuussa 1943. Myös Betty Peltonen joutui Långin jutun vuoksi tutkintavankeuteen, mutta hänet vapautettiin hovioikeuden päätöksellä helmikuussa 1944.


title: Betty Peltonen

text: Sodan jälkeen Betty Peltonen pääsi SKP:n jäseneksi, joskin hänen jäsenkirjaansa merkittiin puolueeseen liittymisvuodeksi 1941, minkä Peltonen koki häpeällisenä, koska hän oli ollut mukana puolueen toiminnassa jo 1920-luvun alusta alkaen. Hän oli työssä Suomi-Neuvostoliitto-Seurassa vuoteen 1952 saakka, jolloin hänet erotettiin seuran palveluksesta. Tämän jälkeen Peltonen oli eläkkeelle jäämiseensä saakka autoja maahantuoneen Konelan palveluksessa. Hän osallistui myös Itä-Euroopan maiden ja Kiinan ystävyysseurojen, Sörnäisten Demokraattisten naisten yhdistyksen, rauhanliikkeen, Vapaa-ajattelijain liiton, Voimistelu- ja Urheiluseura Jyryn, Maiju Lassila -seuran, Marraskuun liikkeen, Syöpäyhdistyksen ja Merimuseoyhdistyksen toimintaan.


title: Stepan Sannikov

text: Stepan Romanovitš Sannikov (; s. 25. helmikuuta 1990 Solikamsk, Venäjän SFNT, Neuvostoliitto) on venäläinen jääkiekkoilija, joka pelaa KHL-joukkue Sibir Novosibirskissä. Hän toimii joukkueen varakapteenina. Sannikov on pelipaikaltaan vasen laitahyökkääjä.


title: Stepan Sannikov

text: Sannikov pelasi ensimmäiset miesten pelinsä Sibir Novosibirskin kakkosjoukkueessa Venäjän kolmanneksi korkeimmalla sarjatasolla Pervaja Ligassa kaudella 2007–2008. Seuraavalla kaudella 2008–2009 hän debytoi seuran KHL-joukkueessa, jossa Sannikov pelasi yhden runkosarjaottelun. Kauden 2009–2010 hän pelasi suurimmaksi osaksi MHL-junioriliigan Sibirskije Snajperyssa, jonka toiseksi paras pistemies Sannikov oli Artjom Burdeljovin jälkeen tehoilla 15+19=34. Hän pelasi kauden aikana 17 KHL-ottelua ilman tehopisteitä.


title: Stepan Sannikov

text: Ensimmäisellä täydellä KHL-kaudellaan 2010–2011 Sannikov teki Sibirissä 49 runkosarjaottelussa tehot 2+3=5 ja neljässä playoff-ottelussa yhden maalin. Hän vahvisti kauden aikana myös VHL-joukkue Zauralje Kurgania neljän ottelun verran pudotuspeleissä. KHL-kauden 2011–2012 päätteeksi Sannikov vahvisti Sibirskije Snajperyn MHL-joukkuetta kevään 2012 karsintasarjassa, jossa hän oli joukkueen paras pistemies tehoilla 6+7=13. Maaliskuussa 2014 Sannikov teki Sibir Novosibirskin kanssa kaksivuotisen jatkosopimuksen.


title: Stepan Sannikov

text: Kaudella 2015–2016 Sannikov teki KHL:n yhden kauden piste-ennätyksensä tehoilla 7+17=24. Toukokuussa 2016 hän teki Sibirin kanssa kaksivuotisen jatkosopimuksen. Kaudella 2016–2017 Sannikov nousi joukkueen varakapteeniksi.


title: Stepan Sannikov

text: Sannikov edusti Venäjää MM-kilpailuissa vuonna 2016, jolloin hän voitti pronssia.


title: Wally Judge

text: Wallace Eugene ”Wally” Judge jr. (s. 24. elokuuta 1990 Washington (DC)) on yhdysvaltalainen koripalloilija, pelipaikaltaan pääasiassa sentteri. Judge edusti Kansasin osavaltionyliopistoa ja Rutgersin yliopistoa ja pelasi Yhdysvaltain joukkueessa Albert Schweitzer -turnauksessa. Ammattilaisena hän on pelannut muun muassa Italian ja Suomen pääsarjoissa.


title: Wally Judge

text: Arlingtonin high schoolissa opiskellut Judge pelasi vuonna 2008 Yhdysvaltain epävirallisessa alle 18-vuotiaiden maajoukkueessa Albert Schweitzer -turnauksessa, jota pidetään ikäluokan epävirallisina MM-kilpailuina. Hänen peliotteitaan turnauksessa kehuttiin, mutta Yhdysvallat jäi turnauksessa neljänneksi hävittyään välierässään Turkille ja pronssiottelussa Australialle.


title: Wally Judge

text: Judge edusti yliopistotasolla Kansasin osavaltionyliopistoa vuosina 2009–2011 ja Rutgersin yliopistoa vuosina 2012–2014.


title: Wally Judge

text: Yliopistouransa päätyttyä Judge siirtyi ammattilaiseksi Eurooppaan, Italian pääsarjajoukkue Victoria Libertas Pesaroon, jossa hän pelasi kauden 2014–2015 noin 24 peliminuutin, 9,0 pisteen ja 7,0 levypallon ottelukohtaisilla keskiarvoilla. Kaudella 2015–2016 Judge ei kyennyt kunnolla pelaamaan vamman vuoksi. Hän pelasi lokakuussa kaksi ottelua Israelin pääsarjajoukkue Hapoel Tel Avivissa ja joulukuussa kolme ottelua Argentiinan pääsarjajoukkue Peñarol Mar del Platassa, ja kävi vielä tammikuussa 2016 unkarilaisjoukkueessa pelaamatta otteluakaan kunnes keskittyi polvivammansa kuntouttamiseen loppukauden ajaksi. Kesällä 2016 hän pelasi Yhdysvalloissa turnausmuotoista kesäsarjaa.


title: Wally Judge

text: 18. elokuuta 2016 Judge siirtyi Suomen pääsarjajoukkue Tampereen Pyrintöön. Ensimmäisissä kymmenessä pelaamissaan Korisliiga-otteluissa hän teki kahdeksan tupla-tuplaa. Parhaimmillaan hän teki 2. marraskuuta 2016 pelatussa vierasottelussa Salon Vilpasta vastaan 20 pistettä ja otti 16 levypalloa. Judge pelasi Pyrinnössä 17 ottelua 10,9 pisteen ja 9,3 levypallon keskiarvoilla, mutta hän sai joulukuun alussa pelaamisen käytännössä estäneen alaraajavamman. Judge ei toipunut vammastaan, ja Pyrintö irtisanoi hänen sopimuksensa tammikuussa.


title: Wally Judge

text: Judge on hyvä levypallopelaaja, mitä hänen kokonsakin tukee. Valmentaja Ilkka Palviaisen mukaan Judge liikkuu kentällä kokoisekseen hyvin. Judge ei ole juuri heittänyt urallaan kolmen pisteen heittoja vaan tekee koreja kahden pisteen alueelta noin 50 prosentin tarkkuudella. Vapaaheitoissaan hän onnistuu korinaluspelaajalle tyypillisesti vain noin 50-prosenttisesti.


title: Fredrik Jensen

text: Fredrik Jensen (s. 9. syyskuuta 1997 Porvoo) on suomalainen jalkapalloilija, joka edustaa Saksan Bundesliigassa pelaavaa FC Augsburgia. Hän on pelipaikaltaan hyökkäävä keskikenttäpelaaja tai laituri.


title: Fredrik Jensen

text: Jensen siirtyi HJK:sta alankomaalaisen FC Twenten junioreihin syksyllä 2013. Hän teki debyyttinsä Eredivisiessä kaudella 2016–2017 ja pelasi seuraavana kautena Twentessä 30 ottelua, joissa hän teki viisi maalia. Kesällä 2018 hän siirtyi saksalaisseura FC Augsburgiin.


title: Fredrik Jensen

text: Hänen isoveljensä Richard Jensen pelaa myös Twenten organisaatiossa.


title: Fredrik Jensen

text: Jensen teki maalin heti ensimmäisessä A-maaottelussaan 28.3.2017 Itävaltaa vastaan.


title: Villi lapsi

text: Villi lapsi voi tarkoittaa seuraavia asioita:


title: Wanheng Menayothin

text: Chayaphol Moonsuree (aiemmalta nimeltään "Seansuree Moonsuree") tunnetaan paremmin nimellä Wanheng Menayothin (s 27. lokakuuta 1985 Maha Sarakham Thaimaa) on thaimaalainen korsisarjan nyrkkeilijä ja hallitseva World Boxing Council liiton maailmanmestari.


title: Wanheng Menayothin

text: Moonsuree debytoi vuonna 2007. Vuonna 2013 Moonsuree kohtasi Paul Rustan WBC liiton kansainvälisessä mestaruusottelussa voittaen ottelun kymmenennen erän tyrmäyksellä. Vuonna 2014 Monsuree kohosi WBC liiton kiistattomaksi mestariksi voittamalla Oswaldo Novoan luovutusvoitolla yhdeksännen ja kymmenennen erän välisellä tauolla. Toukokuussa 2018 hän nousi Floyd Mayweatherin rinnalle voitettuaan kaikki 50 ammattilaisotteluaan, tappiottomana edellään vain 51 ottelua voittanut ja yhden ratkaisemattomaan päättänyt Ricardo López.


title: Hardwired...to Self-Destruct

text: Hardwired...to Self-Destruct on yhdysvaltalaisen metalliyhtye Metallican kymmenes studioalbumi, joka julkaistiin 18. marraskuuta 2016. Albumi on tuplalevy ja levyn ensimmäinen single ”Hardwired” julkaistiin 18. elokuuta 2016.


title: Hardwired...to Self-Destruct

text: Albumi debytoi Yhdysvalloissa Billboard 200 -listan ensimmäisellä sijalla. Albumi debytoi niin ikään Suomessa virallisen albumilistan piikkipaikalla.


title: Hardwired...to Self-Destruct

text: Kirk Hammett ei poikkeuksellisesti osallistunut albumin sävellystyöhön. Tämä on ensimmäinen kerta sitten vuoden 1983, jolloin Hammett liittyi yhtyeeseen.


title: Eliza McCartney

text: Eliza McCartney (s. 11. joulukuuta 1996) on uusiseelantilainen seiväshyppääjä ja olympiamitalisti.


title: Eliza McCartney

text: McCartney ylsi vain 19-vuotiaana Rio de Janeiron olympialaisissa 2016 yllättäen pronssille uudella ennätyksellään 480 cm. Hänestä tuli samalla kaikkien aikojen nuorin naisten seiväshypyn olympiamitalisti.


title: Eliza McCartney

text: Vuoden 2014 alle 20-vuotiaiden MM-kisoissa McCartney saavutti myös pronssia. Universiadeissa 2015 hän sai hopeaa. Joulukuussa 2015 hän teki junioreiden maailmanennätyksen tuloksella 464 cm. Portlandin MM-hallikilpailuissa 2016 hän sijoittui viidenneksi. Lontoon MM-kilpailuissa 2017 hän oli yhdeksäs.


title: Eliza McCartney

text: McCartney sijoittui Birminghamin sisäratojen MM-kilpailuissa 2018 neljänneksi Oseanian halliennätystuloksella 475. Hän saavutti samana vuonna hopeaa Gold Coastin Kansainyhteisön kisoissa tuloksella 470.


title: Aulis V. A. Könönen

text: Aulis Viljo Antero Könönen (1. joulukuuta 1893 Joensuu – 20. joulukuuta 1969 Joensuu) oli suomalainen lyseon rehtori ja kaupunkineuvos.


title: Aulis V. A. Könönen

text: Könösen vanhemmat olivat päätoimittaja Tahvo Könönen ja Iida Könönen. Hän valmistui ylioppilaaksi 1912, filosofian kandidaatiksi 1917 ja maisteriksi 1921.


title: Aulis V. A. Könönen

text: Könönen toimi Kouvolan yhteiskoulun suomen kielen ja historian opettajana 1918–1921 ja Joensuun lyseon historian vanhempana lehtorina 1921–1927 ja suomen kielen vanhempana lehtorina vuodesta 1927. Könönen oli lyseon rehtori 1933–1949. Hän toimi myös Kouvolan Sanomien päätoimittajana ja taloudenhoitajana 1918–1921, Pohjois-Karjalan museon hoitajana 1922–1950 sekä Joensuun kaupungin kansakoulujen tarkastajana 1931–1933. Könönen sai kaupunkineuvoksen arvon 1949.


title: Aulis V. A. Könönen

text: Könönen oli Joensuun kaupunginvaltuuston varapuheenjohtaja 1931–1932 ja puheenjohtaja vuodesta 1933. Hän oli myös Kuopion läänin itäisen vaalipiirin keskuslautakunnan puheenjohtaja vuodesta 1949 alkaen.


title: Aulis V. A. Könönen

text: Könönen osti vuonna 1922 tädiltään Miina Partaselta (o.s. Könönen) Joensuussa Merimiehenkatu 32:ssa sijaitsevan Arttelin talon. Hän omisti talon vaimonsa Erda Könösen (o.s. Hallberg) kanssa vuoteen 1977 saakka. Vuonna 1914 valmistuneessa jugend-tyylisessä yksikerroksisessa puutalossa toimi sittemmin Joensuun Taideyhdistys ja nykyisin talossa toimii Pohjois-Karjalan kirjailijayhdistys Ukri ry.


title: Aulis V. A. Könönen

text: Könönen oli naimisissa Erda Siiri Alice Hallbergin kanssa vuodesta 1918. Heidän poikansa oli joensuulainen kunnallispoliitikko, historioitsija, lauluntekijä Terho A. Könönen.


title: Black Pink

text: Black Pink (, tyyliteltynä BLACKPINK tai BLΛƆKPIИK) on vuonna 2016 YG Entertainment levy-yhtiön perustama nelijäseninen eteläkorealainen tyttöbändi. Yhtyeeseen kuuluvat Jisoo, Jennie, Rosé ja Lisa.


title: Black Pink

text: Ryhmä julkaisi ensimmäisen "Square One" nimisen singlen 8. elokuuta 2016.


title: Black Pink

text: "Black Pink" on rikkonut useita Billboardin ennätyksiä. He ovat ainoa K-pop tyttöbändi joka on noussut Billboardin "Emerging Artists" listan kärkeen 1. sijalle, sekä Billboard Hot 100 –listalla sijalle 55. Kesäkuussa 2018 Billboardin "Social 50" listalla yhtye oli 5. sijalla.


title: Black Pink

text: Kim Jisoo (, s. 3. tammikuuta 1995 Soul, Etelä-Korea) on eteläkorealainen laulaja, näyttelijä ja malli. Jisoo liittyi YG Entertainmentiin heinäkuussa 2011.


title: Black Pink

text: Jennie Kim (, s. 16. tammikuuta 1996 Etelä-Korea) on eteläkorealainen laulaja, räppäri ja malli. Jennie on asunut Uudessa-Seelannissa. Jennie liittyi YG Entertainmentiin Elokuussa 2010.


title: Black Pink

text: Rosé, oikealta nimeltään Roseanne Park tai Park Chae-young (, s. 11. helmikuuta 1997 Uusi-Seelanti) on korealais-australialainen laulaja ja malli. Rosé kasvoi Melbournessa, Australiassa. Hän liittyi YG Entertainmentiin toukokuussa 2012 ja muutti silloin Etelä-Koreaan.


title: Black Pink

text: Lisa, oikealta nimeltään Lalisa Manoban tai Pranpriya Manoban (, s. 27. maaliskuuta 1997 Thaimaa) on thaimaalainen räppäri, tanssija ja malli. Lisa liittyi YG Entertainmentiin huhtikuussa 2011. Lisa oli YG Entertainmentin ensimmäinen ei-korealainen artisti.


title: Black Pink

text: Ensimmäisiä huhuja ja kuvia jäsenehdokkaista uuteen tyttöryhmään YG Entertainment -levy-yhtiöltä tuli jo 2011. Fanien viiden vuoden odotuksen jälkeen YG Entertainment paljasti tulevan yhtyeen lopullisen kokoonpanon ja nimen 28. kesäkuuta 2016. Nimivaihtoehtona ryhmälle oli myös Pinkpunk. Blackpink on levy-yhtiön ensimmäinen tyttöyhtye seitsemään vuoteen sitten 2NE1-tyttöryhmän.


title: Black Pink

text: Black Pink julkaisi ensimmäisen singlealbuminsa "Square One" 8. elokuuta 2016. Albumi sisältää kaksi hip hop -kappaletta: ”Boombayah” ja ”Whistle”.


title: Black Pink

text: Toinen singlealbumi "Square Two" julkaistiin 1. marraskuuta 2016. Albumi sisältää kolme kappaletta: "Playing with Fire", "Stay" ja akustinen versio kappaleesta "Whistle".


title: Black Pink

text: Uuden singlensä "As If It's Your Last" Black Pink julkaisi 22. kesäkuuta 2017. Laulu on erilainen kuin edelliset laulut ja muistuttaa enemmän ryhmän "Pink"-puolta, joka on pirteämpi ja värikkäämpi.


title: Black Pink

text: Ryhmä debytoi Japanissa 30. elokuuta 2017 japaninkielisellä minialbumillaan "Black Pink". Albumi julkaistiin uudelleenpakattuna 29. maaliskuuta 2018.


title: Black Pink

text: Black Pink julkaisi ensimmäisen koreankielisen minialbuminsa "Square Up" 15. kesäkuuta 2018.


title: Villi lapsi (albumi)

text: Villi lapsi on suomalaisartisti Ellinooran 16. syyskuuta 2016 julkaistu esikoisalbumi. Albumin on tuottanut Samuli Sirviö. Albumi nousi ensimmäisellä listaviikollaan Suomen virallisen albumilistan toiseksi.


title: Villi lapsi (albumi)

text: Albumi saavutti heinäkuussa 2016 jo ennakkoon kultalevyrajan, kun siltä ennakkoon julkaistujen singlejen striimausluvut ylittivät 10 miljoonan.


title: Villi lapsi (albumi)

text: Albumin ensimmäinen single ”Ei hävittävää (AEIOUAO)” julkaistiin helmikuun lopussa 2015. Kappale nousi parhaimmillaan 32:nneksi soitetuimmaksi radiokappaleeksi. Toinen single ”Minä elän” julkaistiin kesäkuussa 2015.


title: Villi lapsi (albumi)

text: Lokakuussa 2015 julkaistuun kolmanteen singleen ”Carrie” Ellinoora sai inspiraatiota "Sinkkuelämää"-televisiosarjasta, jonka päähenkilön mukaan kappale on nimetty. Kappale menestyi eri listoilla hyvin: Latauslistalla kappale oli yhteensä 14 viikkoa ja se nousi parhaimmillaan kuudenneksi soitetuimmaksi radiokappaleeksi. Kappaletta on striimattu yli neljä miljoonaa kertaa, jonka myötä ”Carrie”-single on saanut platinalevyn.


title: Villi lapsi (albumi)

text: Neljäs single ”Leijonakuningas” julkaistiin helmikuun lopulla 2016. Kappale on menestynyt etenkin radiosoitossa, sillä se on albumin toistaiseksi menestynein radiosingle, sen noustua viikolla 31/2016 neljänneksi radiolistalla. Singleä on striimattu platinalevyyn oikeuttava määrä.


title: Villi lapsi (albumi)

text: Kahden hyvin menestyneen singlen jälkeen viidentenä singlenä julkaistu ”Rakkauden kesä” on sijoittunut toistaiseksi vain yhdeksi viikoksi latauslistan 29:nneksi.


title: Villi lapsi (albumi)

text: Viikkoa ennen albumin julkaisua siltä julkaistiin vielä kuudes single ”Elefantin paino”.


title: Suomi 2010-luvulla

text: Suomi on 2010-luvulla jälkiteollinen noin 5,5 miljoonan ihmisen yhteiskunta. Lähes koko 2000-luvun ensivuosikymmenen kestänyt talouskasvu päättyi vuonna 2008 alkaneeseen finanssikriisiin, jonka jäljiltä Suomen talouskasvu on edelleen vuonna 2016 hyvin heikkoa. Talouden suurimmat ongelmat 2010-luvulla johtuvat viennin ongelmista ja rakennemuutoksen jälkeisestä työttömyydestä.